Biztech | Το Office 365 επέλεξε η STIRIXIS Group\nΤο Office 365 επελεξε η STIRIXIS Group\nΕπενδύοντας στο cloud για την απόκτηση μεγαλύτερης ασφάλειας, ευελιξίας και αποτελεσματικότητας, η εταιρεία συμβούλων STIRIXIS Group ανακοίνωσε ότι επέλεξε το Office 365 της Microsoft για να εξασφαλίσει την μετάβασή της στη νέα εποχή του computing.\nΣυγκεκριμένα, η λήξη παροχής υποστήριξης της Microsoft για τον Small Business Server 2003, στα μέσα του 2012, οδήγησε την εταιρεία στην στρατηγική απόφαση να αναβαθμίσει τα συστήματά της, επενδύοντας στο cloud. Βασική επιδίωξη ήταν η δυνατότητα παροχής υψηλής ποιότητας υπηρεσιών επικοινωνίας και συνεργασίας σε κάθε ομάδα project, ώστε ο χώρος και ο χρόνος να μην αποτελούν εμπόδια στην παραγωγικότητα, ενώ παράλληλα αναζητήθηκε μια λύση που να διατηρήσει την επένδυση σε χαμηλά κόστη και να εξασφαλίσει μια εύκολη και γρήγορη μετάβαση.\nΤο Office 365 κρίθηκε ως η κατάλληλη λύση για τις ανάγκες της STIRIXIS, καθώς επιπροσθέτως θα επέτρεπε στην εταιρία να αναβαθμίσει τις λειτουργίες της. Έτσι, επιλέχθηκε το Microsoft Office 365 Enterprise E1 Plan, ενώ η υλοποίηση πραγματοποιήθηκε από την εταιρία Office Line, που εντάσσεται στο δίκτυο συνεργατών της Microsoft.\nΗ μετάβαση της STIRIXIS στο cloud της Microsoft έχει αποφέρει σημαντικά οφέλη, καθώς έχει ήδη μειώσει τα λειτουργικά έξοδα, ενώ αύξησε τις επιδόσεις, εξασφαλίζοντας ένα αξιόπιστο περιβάλλον επικοινωνίας και συνεργασίας, τόσο για τα μόνιμα στελέχη της εταιρείας, όσο και για τους συνεργάτες της που μπορεί να βρίσκονται σε κάθε σημείο του κόσμου. Η ευελιξία των διαφορετικών συμβολαίων του Office συνιστά ένα βασικό προνόμιο, καθώς η STIRIXIS μπορεί να προσαρμόζει το τι αγοράζει βάσει των ανά περίοδο αναγκών της.\nTags :cloud & virtualizationEnterpriseOffice 365εφαρμογεςΜικρομεσαίεςνεα & τασεις


Το τραγούδι του Φράνσις Αντετοκούνμπο για τον Γιάννη μαζί με τον «Νέγρο του Μοριά» (video) | E-Daily.gr\nΔημοσίευση 23/7/2021 | 14:44\nΗ επιτυχία του Γιάννη Αντετοκούνμπο είναι αδιαμφισβήτητη και τεράστια. Εκτός από εκατομμύρια φανς ενέπνευσε και τον γνωστό ράπερ Kanye West που τον έκανε στίχο σε τραγούδι. Εκτός από αυτόν όμως και ο αδελφός του, Φράνσις, ο οποίος σε συνεργασία με τον «Νέγρο του Μοριά» έβγαλε τραγούδι για χάρη του Greek Freak με τίτλο «Like Giannis».\nΜε την επιτυχία της κατάκτησης του τίτλου να είναι ακόμα… φρέσκια, ο Φράνσις Αντετοκούνμπο δημοσίευσε τραγούδι σε συνεργασία με τον «Νέγρο του Μοριά» με τίτλο «Like Giannis», που σημαίνει «Όπως ο Γιάννης», αναφέροντας μάλιστα κάποια στιγμή στους στίχους πως «αν δεν το κάνεις με τον τρόπο που το έκανε ο Γιάννης, τότε δεν αξίζει».\nΠαρακάτω μπορείτε να ακούσετε το τραγούδι αλλά το τι δήλωσε ο Φράνσις στην κάμερα του Open


Θεμελίωση Μνημείου στην Ορεστιάδα αφιερωμένο στην γενοκτονία των Ελλήνων του Πόντου! – Pontiakilelapa's Blog\nΉταν όραμα και έγινε πράξη. Το μνημείο αφιερωμένο στην γενοκτονία των Ελλήνων του Πόντου απέκτησε τα θεμέλιά του. Παρακάτω αναρτούμε αυτούσια την ανακοίνωση του Συλλόγου Ποντίων Βορείου Έβρου ” Ο Διγενής”.\nΜετά από την ομόφωνη απόφαση του Δημοτικού Συμβουλίου Ορεστιάδας στις 17 Μαΐου 2016, για την ανέγερση μνημείου για την Γενοκτονία των Ελλήνων του Πόντου, το αίτημα του συλλόγου μας με την οικονομική και ηθική στήριξη του δήμου Ορεστιάδας παίρνει σάρκα και οστά…!!! Την Τετάρτη 2 Οκτωβρίου 2019 ο δήμαρχος κ. Βασίλης Μαυρίδης και ο πρόεδρος του συλλόγου μας κ. Κωνσταντίνος Ν Καλτσίδης, τοποθέτησαν στο κέντρο των θεμελίων του υπό ανέγερση μνημείου για την Γενοκτονία των Ελλήνων του Πόντου, χώμα, αγιασμό και αμάραντα από την Παναγία Σουμελά του Πόντου…!!! Το μνημείο είναι το μοναδικό μέχρι σήμερα, που φέρει στα θεμέλια του, αυτά τα τρία στοιχεία από την αλησμόνητη πατρίδα, επίσης είναι το μοναδικό που απέχει σε ευθεία 5,5 χιλιόμετρα από τα ελληνοτουρκικά σύνορα…!!! Παρόντες ήταν ο αντιδήμαρχος καθαριότητας και περιβάλλοντος κ. Γεώργιος Καραγιάννη, ο οποίος ήταν και πρόεδρος της επιτροπής για την οικονομοτεχνίκη μελέτη του μνημείου, ο ανάδοχος του έργου Τυμπανίδης Γεώργιος, πολιτικός μηχανικός, μέλη του Δ.Σ και μέλη του συλλόγου μας, ο κ. Ιωάννης Κωτσίδης ο οποίος διατέλεσε πρόεδρος του συλλόγου μας, η πρόεδρος του συλλόγου ποντίων φοιτητών Ορεστιάδας Αναστασία Ζυρπιάδου και μέλη του συλλόγου…!!! Τα γλυπτά του μνημείου θα φιλοτεχνήσει ο γλύπτης κ. Γεώργιος Κικώτης…!!! Κλείνοντας για μια ακόμη φορά ευχαριστούμε από καρδιάς, τον κ. Δήμαρχο τους αντιδημάρχους και τους δημοτικούς συμβούλους, που με τον δέοντα σεβασμό, έκαναν ομόφωνα δεκτό το αίτημα μας για την ανέγερση μνημείου για την Γενοκτονία των Ελλήνων του Πόντου, και έτσι σήμερα το μνημείο παίρνει σάρκα και οστά…!!!\nΠατήστε στην εικόνα για να δείτε την θεμελίωση του μνημείου και τις συνεντεύξεις!\nΜε ετικέτα 353.000, Έλληνες του Πόντου, Γενοκτονία, Θεμελίωση Μνημείου, Μνημείο, Ορεστιάδα, Σύλλογος Ποντίων Β. Έβρου Ο Διγενής, Τιμή, αφιέρωμα


Από 30 Ιουνίου 2016 ενημερωνόμαστε ηλεκτρονικά!\nΓια κάθε μηνιαία έκδοση ηλεκτρονικού αντιγράφου κινήσεως λογαριασμού, κάρτας ή δανείου,\nμετά την 30η Ιουνίου 2016, θα λαμβάνετε πλέον ενημερωτικό e-mail στην ηλεκτρονική\nδιεύθυνση που έχετε δηλώσει κατά την εγγραφή σας στην υπηρεσία Alpha e-Banking.\nΣας καλωσορίζουμε στον ηλεκτρονικό τρόπο ενημερώσεως, επιβραβεύοντάς σας με\n3.000 Bonus πόντους μέσω του Προγράμματος Bonus.\nΗλεκτρονική ενημέρωση, απλά, οικολογικά και με ασφάλεια!\nΗ υπηρεσία Alpha e-statements προσφέρει:\nΆμεση ενημέρωση: Ειδοποίηση μέσω e-mail για κάθε νέα έκδοση e-statement, για ακόμη μεγαλύτερη ευκολία.\nΠερισσότερη ασφάλεια: Μεγαλύτερη προστασία των προσωπικών σας δεδομένων και άμεση πρόσβαση σε τρέχοντα ή προηγούμενα αντίγραφα, αφού παραμένουν διαθέσιμα για ένα τουλάχιστον έτος μετά την έκδοσή τους, στο ασφαλές περιβάλλον του\nΕύκολη πρόσβαση: Μέσω Alpha Web Banking και Alpha Mobile Banking, με τη χρήση των προσωπικών σας κωδικών, θα βρείτε τα ηλεκτρονικά σας αντίγραφα διαθέσιμα όποτε τα χρειαστείτε, επιλέγοντας το προϊόν που σας ενδιαφέρει και στη συνέχεια την ενότητα "Αντίγραφα".\nΠροστασία του περιβάλλοντος: Μείωση ενεργειακού αποτυπώματος, με την εξοικονόμηση χαρτιού και την οργάνωση τακτικών αναδασώσεων.\nΕνημέρωση σε πραγματικό χρόνο!\nΑξιοποιήστε τις δυνατότητες που σας προσφέρει η Υπηρεσία:\nΜέσω της υπηρεσίας Alpha alerts μπορείτε να ενημερώνεστε σε πραγματικό χρόνο, μέσω\nSMS ή/και e-mail, άμεσα για όλες τις κινήσεις των καρτών και των λογαριασμών σας, αλλά και για τις συναλλαγές που διενεργείτε μέσω Alpha e-Banking.\nΚαλωσορίζουμε τη νέα εποχή ενημερώσεως με Bonus\nΤο Πρόγραμμα Επιβραβεύσεως Bonus σάς προσφέρει 3.000 Bonus πόντους για την ένταξη των προϊόντων σας στην υπηρεσία Alpha e-statements:\nΟι Bonus πόντοι αφορούν σε κάθε Πελάτη, ανεξαρτήτως του αριθμού των προϊόντων που εντάσσονται στην Υπηρεσία.\nΗ πίστωση των Bonus πόντων θα πραγματοποιηθεί στην Bonus κάρτα σας, τον Οκτώβριο 2016 και οι πόντοι θα ισχύσουν για ένα (1) έτος.\nΣε περίπτωση απενεργοποιήσεως της Υπηρεσίας, η προσφορά των 3.000 Bonus πόντων\nδεν θα ισχύσει.\nΣε περίπτωση που δεν διαθέτετε Bonus κάρτα, επισκεφθείτε ένα Κατάστημα Alpha Bank.\nΗ προσφορά των 3.000 Bonus πόντων ισχύει για Bonus κάρτες που θα εκδοθούν έως την 30.9.2016.\nΥποστήριξη. Όποτε τη χρειαστείτε.\nΓια οποιαδήποτε διευκρίνιση σχετικά με την αντικατάσταση των έντυπων αντιγράφων με ηλεκτρονικά, μπορείτε πάντα να επικοινωνείτε μαζί μας στο 210 326 0000, καθημερινά,\n8:00 – 22:30. Ενημερωθείτε για τους Όρους χρήσεως της Υπηρεσίας Alpha e-statements.\nΕάν προτιμάτε την ταχυδρομική αποστολή των αντιγράφων σας, μπορείτε να την ενεργοποιήσετε εκ νέου, μέσω του Alpha e-Banking επιλέγοντας το σχετικό μενού στην ενότητα “Υπηρεσίες”, μετά την 30.6.2016.\nΓια την ευκολία, την πληρέστερη ενημέρωση και την ασφάλεια που σας προσφέρει...\nΠώς μπορώ να βλέπω τα αντίγραφα των λογαριασμών μου ηλεκτρονικά;\nΜε χρήση των προσωπικών σας κωδικών, θα μπορείτε να βρίσκετε ανά πάσα στιγμή τα ηλεκτρονικά αντίγραφα των προϊόντων σας, μέσω του Alpha Web Banking...\nΕάν προτιμάτε την ταχυδρομική αποστολή των αντιγράφων σας, μπορείτε να την ενεργοποιήσετε εκ νέου, μέσω του Alpha Web Banking...


Δίκτυο Βιβλιοθηκών Καλαμαριάς catalog › Details for: Αγάπη Μέδουσας : ιστορική προδοσία γραμμένη στο κύμα : μυθιστόρημα /\nDetails for: Αγάπη Μέδουσας : ιστορική προδοσία γραμμένη στο κύμα : μυθιστόρημα /\nBy: Ανδρουλάκης, Μίμης, 1951- [Συγγραφέας]Material type: TextLanguage: Ελληνική Series: Σύγχρονη ελληνική λογοτεχνία. Πεζογραφία ; 475Publisher: Αθήνα : Πατάκης, 2019Description: 352 σ. ; 21 εκISBN: 9789601685397Subject(s): Ελλάδα. Ναυτικό -- Πολιτική δραστηριότητα -- Μυθιστόρημα | Ιστορικό μυθιστόρημα | Ελλάδα -- Ιστορία -- 1967-1974, Δικτατορία -- Μυθιστόρημα | Ελλάδα -- Ιστορία -- Πραξικόπημα, 1973 (Μάιος 22-23) -- Μυθιστόρημα | Ελληνικό μυθιστόρημαSummary: "Ο προδότης είσαι εσύ!" Aιφνιδιάζει ο καταδότης τον ηρωικό πλωτάρχη. Αυτόν που είχε τάξει σκοπό της ζωής του να ρίξει φως στο σκοτεινό, μέχρι σήμερα, μυστικό της προδοσίας του Κινήματος του Ναυτικού. Δίχως αυτή δεν θα φτάναμε στους νεκρούς του Πολυτεχνείου, στην τραγωδία της Κύπρου και στα επακόλουθά της στις μέρες μας. Δεκάδες εξεγερμένα πολεμικά πλοία, όπως το «Βέλος», θα εξανάγκαζαν τη χούντα σε παραίτηση. Δύο ζευγάρια, του πιλότου και του πλωτάρχη. Δύο άνδρες με καρδιά. Δύο ξεχωριστές γυναίκες, δύο διασταυρούμενες ενοχές. Η Μαρίνα, η Μούσα των Πατρών, η "ανιψιά" του Σεφέρη και του Κατσίμπαλη. Και η Έλλη, η Σειρήνα του Ναυτικού, που θρηνεί: "Η αγάπη μου είναι αγάπη Μέδουσας!" Και δύο φοιτητές εμπλεκόμενοι στη δεύτερη, τη μυστική ζωή τους. Παράλληλες ζωές σε μια μοναδική διακλάδωση της μοίρας. Πόκερ αγωνίας ανάμεσα στον δικτάτορα Παπαδόπουλο και στους συνωμότες του Ναυτικού. Ένας μοιραίος βιομήχανος και ο Ισραηλίτης γαμπρός του Δημήτρη Ιωαννίδη, ο κλινικάρχης, αποκαλύπτουν πρώτη φορά την άγνωστη ρίζα, την προσωπική ζωή και το ψυχογράφημα του "αόρατου δικτάτορα", πέρα από τα στερεότυπα της Μεταπολίτευσης. Η πρόσφατη επιστολή της Μαρίνας -ένα ψυχολογικό, υπαρξιακό θρίλερ του καιρού μας- γεμίζει την απόσταση από τις δραματικές στιγμές του ’73-’74 μέχρι σήμερα, ανοίγει το Κουτί της Πανδώρας και υποχρεώνει τον συγγραφέα να πατήσει τον παλαιό όρκο του: Να αποκαλύψει τα απόκρυφα της μεγάλης προδοσίας το 2023, στα πενηντάχρονα του Κινήματος του Ναυτικού, με την αμεροληψία της απόστασης και της ηλικίας. H υπόθεση παίρνει νέα τροπή στις μέρες μας. Τη διαπερνά το πικρό αίσθημα του τέλους μιας γενιάς.\nΒιβλία για μεγάλους Μ ΑΝΔ (Browse shelf) 1 Checked out 09/11/2020 0000085981 1\nΙστορική Λογοτεχνία Μ ΑΝΔ (Browse shelf) Available 00000104492\nΒιβλία για μεγάλους Μ ΑΝΔ (Browse shelf) 1 Available 00000102222\nΒιβλία για μεγάλους M ΑΝΔ (Browse shelf) 1 Checked out 29/01/2021 0000086922


Μαθητικός Διαγωνισμός Ζωγραφικής «Ελληνικά αγριολούλουδα» | RethNea.gr\nΑΠΟ ΤΟ ΜΟΥΣΕΙΟ ΓΟΥΛΑΝΔΡΗ ΦΥΣΙΚΗΣ ΙΣΤΟΡΙΑΣ\nΜαθητικός Διαγωνισμός Ζωγραφικής «Ελληνικά αγριολούλουδα»\nΤο Μουσείο Γουλανδρή Φυσικής Ιστορίας, διοργανώνει τον πανελλήνιο μαθητικό διαγωνισμό ζωγραφικής με θέμα «Ελληνικά Αγριολούλουδα».\nΣκοπός του διαγωνισμού είναι να γνωρίσουν οι μαθητές / μαθήτριες δημοτικού σχολείου τα αγριολούλουδα της χώρας μας, με ιδιαίτερους στόχους:\nνα εντοπίσουν τα αγριολούλουδα της περιοχής που ζουν,\nνα παρατηρήσουν τα ιδιαίτερα χαρακτηριστικά τους,\nνα εξοικειωθούν και να παρακολουθήσουν τις αλλαγές στην χλωρίδα, ανάλογα με την εποχή του χρόνου,\nνα ανακαλύψουν τη βιοποικιλότητα των Ελληνικών αγριολούλουδων.\n«Ο μεγάλος μαθητικός διαγωνισμός ζωγραφικής του Μουσείου μας θα τα απασχολήσει δημιουργικά και θα πλημμυρίσει τον χρόνο τους κατά την παρατεταμένη αυτή παραμονή τους στο σπίτι, με πολύ χρώμα, με πολλή φαντασία και με πολλά αγριολούλουδα από τη μοναδική ελληνική φύση» επισημαίνει το Μουσείο-διοργανωτής του διαγωνισμού.\nΜέσα στο πλαίσιο του σχολικού ωραρίου, σε ώρα μαθήματος Εικαστικών, οι μαθητές / μαθήτριες που επιθυμούν να λάβουν μέρος στον διαγωνισμό, καλούνται να ζωγραφίσουν ένα ελληνικό αγριολούλουδο που παρατήρησαν στη φύση είτε στο διαδίκτυο είτε σε κάποιο βιβλίο και εμπνεύστηκαν απ’ αυτό.\nΟ Εκπαιδευτικός, ανάλογα με την τάξη που διδάσκει, μπορεί να δημιουργήσει έναυσμα στους μικρούς καλλιτέχνες, μέσα από κεφάλαια σχετικά με την Ελληνική χλωρίδα, στα μαθήματα Μελέτης Περιβάλλοντος (για Α’ – Δ’ Δημοτικού) και Γεωγραφίας (για Ε’ και Στ’ Δημοτικού).\nΟ κάθε μαθητής / μαθήτρια μπορεί να λάβει μέρος με ένα μόνον έργο, το οποίο θα έχει ως τίτλο το κοινό όνομα του αγριολούλουδου.\nΤο Ελληνικό αγριολούλουδο μπορεί να ζωγραφιστεί μόνο του, ή στο φυσικό του περιβάλλον σε χαρτί ή τελάρο διαστάσεων Α4.\nΜπορεί να χρησιμοποιηθεί οποιοδήποτε υλικό για ζωγραφική (ξύλινα χρώματα, μαρκαδόροι, νερομπογιές, κερομπογιές, κλπ.). Το έργο όμως θα είναι ζωγραφισμένο και δεν θα αποτελεί σύνθεση κολλάζ.\nΟ χρόνος υποβολής αιτήσεων/έργων ξεκινάει στις 15 Δεκεμβρίου και λήγει στις 15 Απριλίου.\nΣτις 15 Δεκεμβρίου 2020 ανοίγει ειδική πλατφόρμα υποβολής έργων που θα βρείτε στην ιστοσελίδα του Μουσείου Γουλανδρή Φυσικής Ιστορίας.


Biscoto - Creative action\nΤο Biscoto - Creative Action είναι ένα διαφημιστικό-δημιουργικό γραφείο με έδρα τον Βύρωνα Αττικής και δραστηριοποιείται στη χώρα μας από τις αρχές του 2011, έχοντας σαν κύριο αντικείμενο τις υπηρεσίες επικοινωνίας και διαφήμισης.\nΣίγουρα ακούγεται κοινότυπο, αλλά το βασικότερό μας όπλο στο Biscoto είναι ότι αγαπάμε αυτό που κάνουμε, πιστεύοντας ότι η διαφήμιση και η γραφιστική είναι τρόπος έκφρασης. Καθημερινά τοποθετούμε τον πήχη ψηλότερα για θέματα ποιότητας, συνέπειας και αισθητικής.\nΤο Biscoto ήταν μία ιδέα που υλοποιήθηκε από τον Σπύρο Ασπιώτη, ο οποίος σπούδασε γραφιστική στον AKTO Art&Design και εργάστηκε για πολλά χρόνια στο χώρο της διαφήμισης και των εκδόσεων.\nΤο όνομα Biscoto ήταν ένα όνομα το οποίο κέρδισε στο.. casting με μεγάλη διαφορά. Η βάφτιση έγινε και από εκείνη τη στιγμή και μετά το biscoto όχι μόνο δεν... φαγώθηκε, αλλά προφέρεται καθημερινά από πολλούς ικανούς συνεργάτες και κυρίως από πολλούς ικανοποιημένους και πιστούς μας πελάτες.\nBiscoto © 2015


«Καπέλο» μέχρι και 200 ευρώ στα νέα τέλη κυκλοφορίας. Ποιοι κερδίζουν και ποιοι χάνουν από τα σχέδια του υπουργείου Οικονομικών ~ Το καλύτερο ελληνικό Blog για το αυτοκίνητο!\n«Καπέλο» μέχρι και 200 ευρώ στα νέα τέλη κυκλοφορίας. Ποιοι κερδίζουν και ποιοι χάνουν από τα σχέδια του υπουργείου Οικονομικών\nΟκτωβρίου 31, 2015 Ειδήσεις\nΣύμφωνα με το ρεπορτάζ του Ελεύθερου Τύπου, οι πρόσθετες επιβαρύνσεις θα ξεκινούν από 30 ευρώ και θα αγγίζουν κατά περιπτώσεις μέχρι και τα 200 ευρώ για ιδιοκτήτες οχημάτων που μέχρι σήμερα πλήρωναν μηδενικά τέλη κυκλοφορίας\nΤο σχέδιο του υπουργείου Οικονομικών προβλέπει επιβαρύνσεις για τους κατόχους υβριδικών και ηλεκτροκίνητων οχημάτων, καθώς και βενζινοκίνητων ή πετρελαιοκίνητων κυβισμού άνω των 1.800 κυβικών εκατοστών και ηλικίας μέχρι πέντε ετών.\nΠαράλληλα, προβλέπονται μειώσεις στα τέλη για οχήματα χαμηλού κυβισμού και μικρής αξίας, ασχέτως παλαιότητας, καθώς επίσης και για οχήματα μεγάλου κυβισμού τα οποία είναι πολύ παλιά και πωλούνται πλέον σε πολύ χαμηλή τιμή.\nΕπί τάπητος, όπως αναφέρει το ρεπορτάζ, έχει πέσει και το σενάριο για επιβολή τελών κυκλοφορίας στο μισό των αντίστοιχων βενζινοκίνητων για τα πετρελαιοκίνητα Ι.Χ. μεσαίου κυβισμού, τα οποία είχαν μηδενικά τέλη λόγω εκπομπής χαμηλών ρύπων.\nΗ λογική του υπουργείου Οικονομικών είναι να συνδέσει το ύψος των τελών κυκλοφορίας με την πραγματική αξία των οχημάτων προσθέτοντας στην εξίσωση τους παράγοντες κυβικά εκατοστά και παλαιότητα, κάτι το οποίο έχει προαναγγείλει εξάλλου και ο αναπληρωτής υπουργός Οικονομικών, Τρύφωνας Αλεξιάδης.\nΟι τελικές αποφάσεις θα ληφθούν την επόμενη εβδομάδα ώστε τα νέα ειδοποιητήρια για τα τέλη του 2016 να αναρτηθούν μέσα στο Νοέμβριο στους λογαριασμούς των φορολογουμένων στο Taxis.\n#Ford #Mustang #Shelby GT500 #Convertible\nPosted by Autocarnet on Παρασκευή, 30 Οκτωβρίου 2015\n► 2018 ( 992 )


ΠΡΙΓΚΙΠΑΣ ΧΑΡΙ-ΜΕΓΚΑΝ ΜΑΡΚΛ: To νέο επιχειρηματικό τους βήμα-Στον κόσμο των χρηματοοικονομικών (Φώτο) | Coffee Vibes Magazine\nHome NEWS ΠΡΙΓΚΙΠΑΣ ΧΑΡΙ-ΜΕΓΚΑΝ ΜΑΡΚΛ: To νέο επιχειρηματικό τους βήμα-Στον κόσμο των χρηματοοικονομικών (Φώτο)\nΠΡΙΓΚΙΠΑΣ ΧΑΡΙ-ΜΕΓΚΑΝ ΜΑΡΚΛ: To νέο επιχειρηματικό τους βήμα-Στον κόσμο των χρηματοοικονομικών (Φώτο)\nΟλοένα και επεκτείνονται ο Πρίγκιπας Χάρι και η σύζυγός του Μέγκαν Μαρκλ, οι οποίοι τώρα εισβάλουν στο κόσμο των χρηματοοικονομικών συνεργαζόμενοι με μια εταιρεία διαχείρισης περιουσιακών στοιχείων που προωθεί κοινωνικά υπεύθυνες επενδύσεις.\nΕκτός από την επένδυση μέρους των αποταμιεύσεων τους στην εταιρεία της Νέας Υόρκης, το ζευγάρι θα αναλάβει έναν νέο ρόλο ως «συνεργάτες με αντίκτυπο», δήλωσε η εταιρεία Ethic την Τρίτη στον ιστότοπό της, χωρίς να διευκρινίζει την ακριβή φύση της εργασίας.\nΣε μια συνέντευξη στους New York Times, το ζευγάρι εξήγησε ότι ήθελε να εκδημοκρατίσει τις επενδύσεις και να το κάνει μέσω υπεύθυνων εταιρειών. «Από τον κόσμο από τον οποίο κατάγομαι, δεν μιλάς για επενδύσεις, σωστά; Δεν έχεις την πολυτέλεια να επενδύσεις. Ακούγεται τόσο φανταχτερό» είπε η Μέγκαν στους Times σε κοινή συνέντευξη με τον Χάρι.\n«Ο σύζυγός μου έλεγε χρόνια, ‘Θεέ μου, δεν θα ήθελες να υπήρχε ένα μέρος όπου, αν οι αξίες σου ήταν ευθυγραμμισμένες με αυτόν τον τρόπο, θα μπορούσες να βάλεις τα χρήματά σου για εκείνο το είδος;», πρόσθεσε.\nΑπό τότε που μετακόμισαν στην Καλιφόρνια εγκαταλείποντας τα επίσημα βασιλικά τους καθήκοντα, ο Χάρι και η Μέγκαν υπέγραψαν προσοδοφόρες συμφωνίες με εκδότες, αλλά και τους γίγαντες Netflix και Spotify, μεταξύ άλλων. Ο πρίγκιπας Χάρι δέχτηκε επίσης μια θέση ως επικεφαλής στρατηγικών κατευθύνσεων και επενδύσεων στη νεοσύστατη εταιρεία BetterUp με έδρα το Σαν Φρανσίσκο τον Μάρτιο και αναμένεται να δημοσιεύσει τα απομνημονεύματά του το 2022.\nPrevious articleΜΙΧΑΗΛ ΑΓΓΕΛΟΣ ΒΑΡΘΑΚΟΥΡΗΣ: Σπάνια εμφάνιση για τον γιο του Γιάννη Πάριου στη συναυλία του πατέρα του (Φώτο)\nNext articleΑΛΕΞΗΣ ΣΟΦΟΚΛΕΟΥΣ: Eπέστρεψε στην Κύπρο και τον υποδέχθηκαν με τον καλύτερο τρόπο (Φώτο)


Η Φωνή των Πειραιωτών: Ο αγαπημένος, γλυκός μας Δεκέμβριος\nΟ αγαπημένος, γλυκός μας Δεκέμβριος\nΟ Δεκέμβρης, που περνά, μας έχει τρελάνει κυριολεκτικά, και τούτο γιατί άλλες μέρες θυμίζει περισσότερο Φθινόπωρο παρά Χειμώνα και κάποιες άλλες είναι πλήρως Καλοκαιρινός. Αντί για συνεχόμενα κρύα, μας φιλοδωρεί συνέχεια με ηλιόλουστα και ζεστά απογεύματα που σε παρασέρνουν σε ρομαντικούς περιπάτους, που ακόμα και ποιητής δεν θα μπορούσε να τους φανταστεί καλύτερους.\nΌμως χαλάλι του, όσο και αν μας ταλαιπωρεί καμιά φορά, του το συγχωράμε. Ακόμα και μέσα από τα σύννεφα, είδαμε και κάτι υπέροχα φεγγάρια, που μας έκαναν να αισθανθούμε και λίγο ανθρώπινα. Να σκύψουμε πάνω στα προβλήματά μας και να καταλάβουμε ότι η ζωή είναι πιο όμορφη απ’ όσο, πολλές φορές, νομίζουμε.\nΔεν υπάρχει καλύτερο θέαμα από το να βλέπεις το φεγγάρι να σου παίζει κρυφτό μέσα από τα λιγοστά ανοίγματα του ουρανού και να πιστεύεις ότι κινείται με μεγάλη ταχύτητα προσπαθώντας να ξεφύγει από το επίμονο βλέμμα σου. Χάρμα οφθαλμών είναι κάτι τέτοιες βραδιές και γίνονται ακόμα ωραιότερες αν βρίσκεσαι έξω στην ύπαιθρο.\nΔεν είναι μόνο το μεγάλο φεγγάρι και η πανσέληνος, του Δεκέμβρη ή του Γενάρη, που σε κάνει να ευχαριστείς το Θεό για την αρμονία με την οποία έχει προικίσει τη φύση, είναι το κάθε τι που υπάρχει και κάνει τη ζωή καλύτερη, αρκεί να μη στέκεσαι αρνητικός ή αδιάφορος σε ότι σε περιβάλλει. Ακόμα και σήμερα που το φεγγάρι είναι μισό, η νύχτα γίνεται μέρα από το φως του.\nΈνα άλλο, εξίσου εξαιρετικό, φαινόμενο των κρύων ημερών του Χειμώνα, είναι και αυτό της επίσκεψης των αποδημητικών πουλιών. Είναι μαγεία να βλέπεις το τι μπορούν να σχεδιάσουν πάνω από την πόλη αυτοί οι προσωρινοί, αλλά και τακτικοί, επισκέπτες της Ελλάδας. Πετούν πέρα δώθε, πάνω κάτω, χωρίς ποτέ να κουράζονται. Άλλοτε πετούν σε αρμονικά σμήνη και άλλοτε σε μικρότερα γκρουπάκια. Ανεβοκατεβαίνουν μέσα από τα σύννεφα και δίνουν ένα αέρινο και δροσερό φόντο στον δροσερό ουρανό.\nΕίναι το γλυκό πέταγμα των χαρούμενων αυτών επισκεπτών; Είναι το ανάλαφρο ευχαριστώ τους; Ότι κι αν είναι, τα δεχόμαστε τόσο ζεστά και ξεχνιόμαστε να παρακολουθούμε τους σχηματισμούς τους. Μοιάζουν με πετάγματα εξοικείωσης οι προσπάθειές τους, αγωνίζονται να διακρίνουν σημάδια αλλαγών μέσα στην πόλη, που να έχουν γίνει από την προηγούμενη επίσκεψή τους. Αφού τελικά κουραστούν και αφού καταλάβουν ότι βρίσκονται στο σωστό τόπο, κουρνιάζουν στα δέντρα των δρόμων ή των κήπων και αρχίζουν ένα γλυκόλαλο νυχτερινό τραγούδι, χωρίς τέλος. Βέβαια τα πουλάκια αυτά τρελαίνονται με τον καιρό της Ελλάδας που βρίσκουν. Δεν τους κάνει καρδιά να φύγουν και να μας αφήσουν. Αν μάλιστα δούμε και τα λουλούδια ή τα δένδρα αυτά και αν χάνουν καμιά φορά τον προσανατολισμό τους, τα περισσότερα είναι συνέχεια ανθισμένα, τα δε φυλλοβόλα δεν θέλουν να ρίξουν τα φύλλα τους!\nΠροχτές αντίκρισα ένα παππού, σε κάποιο άλσος, να προσπαθεί να απομακρύνει το εγγονάκι του από την εκστατικό του ρεμβασμό και απορούσε αμήχανα, βλέποντάς το να στέκεται σα μαρμαρωμένο και να ακούει τη συναυλία των πουλιών. Τι μελωδία ήταν αυτή που άκουγε το μικρό κοριτσάκι; Τι κέντριζε τα μικρά αυτάκια του τόσο πολύ; «Ακόμα λίγο παππού», έλεγε με λαχτάρα, και προσπαθούσε να τον πείσει για την εξαιρετικότητα του φαινομένου. «Πάμε, θα κρυώσεις!», επέμενε ο παππούς. Όμως που να αισθανθεί κρύο, το παιδικό όνειρο και η μαγεία. Είναι γεγονός πως μόνο τα παιδιά μπορούν να απολαύσουν πραγματικά και μοναδικά αυτό που νιώθουν.\nΠως μπορεί να αντέξει τόση αρμονία και χάρη η ανθρώπινη σκέψη; Πώς να δει με μάτι καθαρό, η φθαρτή ύπαρξή μας, το άδολο παιχνίδισμα του φεγγαριού, των λουλουδιών και των πουλιών; Ώρες, μέρες, να παρακολουθείς τη φύση, δε θα χορτάσεις. Η αύρα που πνέει από τέτοια φαινόμενα είναι πολύ δυνατή και διαρκεί πάρα πολύ, για να είναι γήινη και φθαρτή.\nΠοιος αισθάνθηκε ποτέ τα μέρη από τα οποία πέρασε το φεγγάρι; Ποιος οραματίστηκε τι έχουν δει αυτά τα αποδημητικά πουλιά που πετούν πάνω από τις πόλεις; Ποιος κατάλαβε την καρδούλα ενός ανθισμένου λουλουδιού το καταχείμωνο; Είναι πράγματα που μόνο ενορατικά μπορεί να φέρεις κοντά σου. Να κλείσεις τα μάτια και να αισθανθείς ότι είσαι ο ένας ουτοπικά ευαίσθητος άνθρωπος. Η μελωδία της ευτυχίας είναι προσιτή στον καθένα μας, αρκεί να έχουμε συντονισμένες συχνότητες και ανοιχτή καρδιά, για να την ακούσουμε.


Νέα δρομολόγια από Βουκουρέστι, Κλουζ, Τιμισοάρα - Μάαστριχτ Άαχεν\nΤο 2016 έρχεται με νέα δρομολόγια από Wizz Air. Την καλοκαιρινή σεζόν του 2016, η Wizz Air θα συνεχίσει τις πτήσεις στη γραμμή Βουκουρέστι - Πεσκάρα και θα ανοίξει νέα δρομολόγια: Βουκουρέστι - Μάαστριχτ Άαχεν, Κλουζ - Μάαστριχτ Άαχεν και Τιμισοάρα - Μάαστριχτ Άαχεν. Ακολουθεί το πρόγραμμα πτήσεων:\nΒουκουρέστι - Μάαστριχτ Άαχεν (1 Ιουνίου 2016)\nW6 3071 Βουκουρέστι (OTP) 06:25 - 08:20 Μάαστριχτ Άαχεν (MST) Δευτέρα, Κυριακή\nW6 3072 Μάαστριχτ Άαχεν (MST) 08:50 - 12:35 Βουκουρέστι (OTP) Δευτέρα, Κυριακή\nΚλουζ - Μάαστριχτ Άαχεν (31 Μαΐου 2016)\nW6 3341 Κλουζ-Ναπόκα (CLJ) 07:10 - 08:40 Μάαστριχτ Άαχεν (MST) Τρίτη, Σάββατο\nW6 3342 Μάαστριχτ Άαχεν (MST) 09:10 - 12:30 Cluj-Napoca (CLJ) Τρίτη, Σάββατο\nΤιμισοάρα - Μάαστριχτ Άαχεν (31 Μαΐου 2016)\nW6 3525 Τιμισοάρα (TSR) → Μάαστριχτ Άαχεν (MST) την Τρίτη, Σάββατο\nW6 3526 Μάαστριχτ Άαχεν (MST) → Τιμισοάρα (TSR) την Τρίτη, Σάββατο\nΤο αεροδρόμιο Maastricht Aachen είναι ένα περιφερειακό αεροδρόμιο στο Beek της Ολλανδίας, 9.3χλμ. από το Μάαστριχτ. Αυτός είναι ο δεύτερος μεγαλύτερος κόμβος φορτίου στην Ολλανδία. Το Μάαστριχτ είναι μια μικρή επαρχιακή πόλη με λίγο περισσότερους από 120 κατοίκους αλλά με πλούσια ιστορία.\nΌπως αναφέρθηκε παραπάνω, η Wizz Air θα συνεχίσει τις πτήσεις στη γραμμή Βουκουρέστι - Πεσκάρα (από τις 24 Μαρτίου 2016), ένα δρομολόγιο που άνοιξε το περασμένο φθινόπωρο και σταμάτησε σύντομα.\nW6 3121 Βουκουρέστι (OTP) 11:35 - 12:25 Pescara (PSR) Τρίτη, Σάββατο\nW6 3122 Pescara (PSR) 13:00 - 15:45 Βουκουρέστι (OTP) Τρίτη, Σάββατο\n(Ευχαριστώ Cristi για την επαγρύπνηση)\nΥΓ Τα δρομολόγια προς Μάαστριχτ Άαχεν (MST) θα είναι προσωρινά. Το αεροδρόμιο του Αϊντχόβεν θα παραμείνει κλειστό για 2 εβδομάδες!\nΒουκουρέστιΚλουζ-ΝαπόκαΜάαστριχτ ΆαχενΤιμισοάραWizz Air


Labyrinth Of Grisaia Unrated 18 + έκδοση διαθέσιμη για λήψη - ένας θυμωμένος gamer\nΛαβύρινθο του Grisaia Αβαθμολόγητα 18 + Έκδοση Τέλος Διαθέσιμο Για Λήψη\nΠρογραμματιστής Frontwing πρόσφατα εκ νέου κυκλοφόρησε Λαβύρινθος του Grisaia πάνω Denpasoft, μετά την απελευθέρωση του οπτικό μυθιστόρημα στο Steam πέρυσι. Η απελευθέρωση ατμού ήταν μια λογοκριμένη εκδοχή που χαρακτηρίζει τη βασική ιστορία των χαρακτήρων, χωρίς κανένα από τα δελεαστικά πορνογραφικές εικόνες. Η μη διαβαθμισμένη έκδοση για Denpasoft περιλαμβάνει όλες τις hardcore σκηνές μείνει έξω από την έκδοση του Steam.\nDualShockers εντόπισε την είδηση πάνω για την επίσημη ιστοσελίδα Denpasoft. Το παιχνίδι είναι προς το παρόν διαθέσιμη σε μη διαβαθμισμένη μορφή του για $ 22.49, σημειώνονται κάτω από το αρχικό $ 29.99 τιμή του, η οποία είναι πόσο κοστίζει σήμερα πάνω για την κατάστημα με ατμό.\nΑυτό θα δημιουργήσει πιθανώς ένα μεγάλο ενδιαφέρον στο παιχνίδι, δεδομένου ότι αυτό ακολουθεί στενά πίσω από τις ειδήσεις από τον περασμένο μήνα, στις αρχές Δεκεμβρίου, όταν Sekai έργου και Frontwing ανακοίνωσε σε μια Νέα θέση ότι έχουν καταργήσει τους περιορισμούς στην ροή του Grisaia παιχνίδια, συμπεριλαμβανομένων Ο καρπός της Grisaia και Ο Λαβύρινθος της Grisaia...\n"Το Frontwing άλλαξε πρόσφατα τη στάση τους στο Streaming και να παίξουμε βίντεο του YouTube για τα παιχνίδια Grisaia.\n"Είστε τώρα τη δυνατότητα να παίξετε όλα τα παιχνίδια χωρίς περιορισμούς με τους συνδρομητές σας."\nΗ είδηση σχετικά με τη μη διαβαθμισμένη έκδοση είναι πιθανό να πάει κάτω καλά με τους παίκτες που ήταν αρχικά απογοητευμένοι για την έλλειψη μιας μη διαβαθμισμένης ή χωρίς λογοκρισία έκδοση του Ο Λαβύρινθος της Grisaia, Η οποία ξεκίνησε τον Ιούνιο του 2016 πέρυσι.\nΤώρα ένα πράγμα που πρέπει να θυμάστε είναι ότι η μη διαβαθμισμένη έκδοση στο Denpasoft είναι "unrated" και όχι "uncensored". Εξακολουθεί να υπάρχει μωσαϊκή λογοκρισία για το οπτικό μυθιστόρημα και κάτι που απλά θα πρέπει να αντιμετωπίσετε.\nΠαρ 'όλα αυτά, κάποια λογοκρισία του άτακτου περιεχομένου είναι καλύτερη από ό, τι κανένα άτακτο περιεχόμενο ... σωστά;\nΕκτός αυτού, είναι πιθανό να υπάρξουν μπαλώματα και mods που διατίθενται για όσους θέλουν να καταργήσετε τα ψηφιδωτά.\nΥπάρχει μια διαδικασία που θα πρέπει να περάσετε για να εγκαταστήσετε την έκδοση χωρίς αξιολόγηση Ο Λαβύρινθος της Grisaia, οπότε αν σχεδιάσετε να αποκτήσετε αυτή την έκδοση, θα χρειαστεί να ελέγξετε τον οδηγό εγκατάστασης ξανά Επίσημη ιστοσελίδα του Sekai Project, Το οποίο σας δείχνει πώς να αποκτήσετε πρόσβαση στο μη διαβαθμισμένη έκδοση και πού να εγκαταστήσετε τα αρχεία.\nΑν θέλετε να αγοράσετε την μη διαβαθμισμένη έκδοση του παιχνιδιού, μπορείτε να το κάνετε από το επίσημη ιστοσελίδα Denpasoft.\nΚαταχωρήθηκε στο Νέα, PCTagged Denpasoft, Frontwing, Λαβύρινθος του Grisaia, PC, sekai Έργου, οπτικό μυθιστόρημα\nΦτυάρι Ιππότης: θησαυρός Ερχόμενοι Για Nintendo Switch\nΕπιδημία, 4-player co-op Shooter εγκαινιάζει 17th Ιανουάριο


«Βασιλιάς» της πυγμαχίας ο Φλόιντ Μέιγουεδερ | eklogika webTV\nHome \_ slider-videos \_ «Βασιλιάς» της πυγμαχίας ο Φλόιντ Μέιγουεδερ\nΜεγάλη νίκη του Αμερικανού Φλόιντ Μέιγουεδερ κόντρα στον Ιρλανδό Κόνορ ΜακΓκρέγκορ με τεχνικό νοκ άουτ στον δέκατο γύρο στον πυγμαχικό αγώνα της χρονιάς που έγινε στο Λας Βέγκας.\nΟ Ιρλανδός πάλεψε μέχρι το τέλος και στους πρώτους τρεις γύρους είχε την υπεροχή.\nΌμως ο αμερικανός Μέιγουεδερ δικαιώνοντας τον τίτλο ενός από τους σπουδαιότερους μποξέρ της ιστορίας δεν ξέφυγε από το πλάνο του, περίμενε την κούραση τουΜακΓκρέγκορ και στο τέλος τον έριξε στον δεύτερο γύρο. Ο αμερικανός πυγμάχος, έ…\nΔΙΑΒΑΣΤΕ ΕΠΙΣΗΣ: http://gr.euronews.com/2017/08/27/basilias-o-floid-meigouether-sto-las-vegas


Ο ΗΧΟΣ ΤΗΣ ΑΠΩΛΕΙΑΣ: "ΚΑΤΕΡΙΝΑ ΓΩΓΟΥ - ΓΙΑ ΤΗΝ ΑΠΟΚΑΤΑΣΤΑΣΗ ΤΟΥ ΜΑΥΡΟΥ"\nΤην Πέμπτη 27 Σεπτεμβρίου (στις 21.15 στον κινηματογράφο «Δαναός» Αίθουσα 1) και την Παρασκευή 28 Σεπτεμβρίου 2012 (στις 19.45 στον κινηματογράφο «Δαναός» Αίθουσα 2) προβάλλεται, στα πλαίσια του κινηματογραφικού φεστιβάλ «Νύχτες Πρεμιέρας», η ταινία του Αντώνη Μποσκοΐτη «Κατερίνα Γώγου – Για την Αποκατάσταση του Μαύρου».\n«Η Κατερίνα Γώγου έζησε σαν τη φλόγα του κεριού που τρεμοπαίζει, έγραψε τα οριακά της ποιήματα, πόνεσε για τους ανθρώπους γύρω της και στο τέλος έκανε μια ροκ εν ρολ βουτιά στο θάνατο ως Ιδανική Αυτόχειρας στην Αθήνα των αρχών του ’90. Τη θυμούνται όσοι διασταύρωσαν τους δρόμους τους με το δικό της, ηθοποιοί, ποιητές, πολιτικοί ακτιβιστές, σκηνοθέτες, τραγουδιστές και τραγουδοποιοί. Το κινηματογραφικό πορτραίτο της σε άσπρο και μαύρο συμπληρώνεται με ανέκδοτο οπτικοακουστικό υλικό και δραματοποιημένες σεκάνς με την ηθοποιό Λουκία Μιχαλοπούλου…»\nΑκολουθεί το ποίημα που ενέπνευσε τον τίτλο της ταινίας, από τη συλλογή της Κατερίνας Γώγου «Το Ξύλινο Παλτό» (Εκδόσεις Καστανιώτη 1982).\nΑναρτήθηκε από Ν.Γ. Λυκομήτρος στις 8:36 μ.μ.\nΕτικέτες ΚΙΝΗΜΑΤΟΓΡΑΦΟΣ, EVENTS


Ελλάδα και Τουρκία: Αμετακίνητος ο Ερντογάν: «Τα έργα στην πλατεία Ταξίμ θα προχωρήσουν κανονικά»\nΑμετακίνητος ο Ερντογάν: «Τα έργα στην πλατεία Ταξίμ θα προχωρήσουν κανονικά»\nΤα έργα στο πάρκο Γκεζί, στην πλατεία Ταξίμ, θα προχωρήσουν κανονικά παρά τις διαδηλώσεις, δήλωσε με κατηγορηματικό τρόπο την Πέμπτη ο Πρωθυπουργός της Τουρκίας Ρετζέπ Ταγίπ Ερντογάν στο περιθώριο της επίσκεψής του στην Τυνησία.\n«Το σχέδιο [ανάπλασης] της Ταξίμ θα κάνεί πιο όμορφη την Κωνσταντινούπολη» είπε.\nΟ Ερντογάν επιστρέφει στις 9 το βράδυ στην Τουρκία μετά την περιοδεία του στη Βόρεια Αφρική και όλα τα βλέμματα στρέφονται επάνω του εν αναμονή των αποφάσεων της κυβέρνησης για τα έργα στο πάρκο.\nΝωρίτερα, ο αντιπρόεδρος του κόμματος του Ερντογάν Χουσεΐν Τσελίκ κάλεσε τους υποστηρικτές του Πρωθυπουργού να μην συγκεντρωθούν «για να τον υποδεχθούν» κατά την επιστροφή του. «Ο Πρωθυπουργός δεν χρειάζεται καμία επίδειξη δύναμης» είπε.\nΜιλώντας από την Τυνησία, ο τούρκος Πρωθυπουργός παραδέχθηκε ότι η αστυνομία είχε χρησιμοποιήσει «υπερβολική βία» εναντίον ακτιβιστών στην αρχική διαδήλωση στο πάρκο Γκεζί.\nΩστόσο, πρόσθεσε ότι μια μικρή ομάδα εξτρεμιστών «χειραγωγεί» πλέον αυτό που ξεκίνησε ως μια περιβαλλοντική διαμαρτυρία.\n«Μεταξύ των διαδηλωτών υπάρχουν εξτρεμιστές, ορισμένοι από τους οποίους εμπλέκονται σε υποθέσεις τρομοκρατίας», δήλωσε σε δημοσιογράφους.\nΤα επεισόδια άρχισαν πριν από μία εβδομάδα στην πλατεία Ταξίμ, εξαιτίας του σχεδίου ανάπλασης του πάρκου Γκεζί από την κυβέρνηση. Στη συνέχεια εξαπλώθηκαν σε όλη την Τουρκία και εξελίχθηκαν σε κύμα αντικυβερνητικών διαδηλώσεων.\nΕν τω μεταξύ, στους τέσσερις ανέρχεται ο αριθμός των νεκρών από τις διαδηλώσεις στην Τουρκία, καθώς ένας αστυνομικός που είχε πέσει από γέφυρα στα Aδανα υπέκυψε στα τραύματά του.\nΠαράλληλα, αφέθηκαν ελεύθερα τα 33 άτομα που είχαν συλληφθεί την Τρίτη στη Σμύρνη για «διάδοση ψευδών πληροφοριών» και «υποκίνηση σε εχθρότητα και μίσος» μέσω κοινωνικών δικτύων - αυτών που χαρακτήρισε προ ημερών ο Ερντογάν «μάστιγα».\n«Υπάρχει μια μάστιγα που λέγεται twitter. Τα καλύτερα παραδείγματα ψεμάτων μπορεί να βρεθούν εκεί. Για μένα τα κοινωνικά δίκτυα είναι η χειρότερη απειλή για την κοινωνία», είχε πει ο Πρωθυπουργός της Τουρκίας.


Η Έναρξη των προβολών θα γίνει την ερχόμενη Παρασκευή 15/6 με την ταινία του Γιάννη Σμαραγδή «Καζαντζάκης» 15-19/6 και ακολουθεί η ταινία «Έγκλημα στο Οριάν Εξπρές» 20-23/6.\nΒιογραφική 122' Κατάλληλη.\n«Ο Σμαραγδής επίτηδες δεν παίρνει καμία απόσταση. Θέλει να υποκλιθούμε και εμείς, όπως αυτός, στην αγιοσύνη του προσώπου το οποίο πραγματεύεται, και το θέλει επειδή έτσι ακριβώς νιώθει τον Καζαντζάκη: ως άγιο». ( Γ. Ζουμπουλάκης -Το Βήμα).\nΑναρτήθηκε από ΤΕΧΝΗ ΠΟΛΙΤΙΣΜΟΣ στις 4:29 π.μ.


IT SECURITY PRO: Περιοδικό για το Business IT και την ασφάλεια πληροφοριών! Έκθεση της Kaspersky Lab για το spam και το phishing το δεύτερο τρίμηνο του 2017 | IT SECURITY PRO: Περιοδικό για το Business IT και την ασφάλεια πληροφοριών!\nTag: Kaspersky Lab, phishing, Ransomware, spam\nΤο δεύτερο τρίμηνο του 2017, οι ψηφιακοί εγκληματίες ασχολήθηκαν ενεργά με τη διανομή ανεπιθύμητων μηνυμάτων spam, επιδιώκοντας να επωφεληθούν από τους φόβους του κοινού όταν ξέσπασε η επιδημία του ransomware WannaCry τον Μάιο. Γνωρίζοντας ότι υπάρχουν πολλοί άνθρωποι που έχουν «μολυνθεί» με το ransomware αυτό και αναζητούν τρόπους για να αποκτήσουν τα κρυπτογραφημένα δεδομένα τους, οι απατεώνες έστελναν ανεπιθύμητα μηνύματα spam και phishing, προσφέροντας στους χρήστες διάφορες υπηρεσίες για την καταπολέμηση των επιδημιών. Αυτό είναι ένα από τα βασικά ευρήματα της έκθεσης “Spam και phishing το δεύτερο τρίμηνο του 2017” της Kaspersky Lab.\nΟ αριθμός των ανιχνεύσεων των email antivirus, 1ο τρίμηνο 2017 vs 2ο τρίμηνο 2017


Γεωργιάδης: Η Ελλάδα είναι 2η στην ΕΕ ως προς την απορρόφησης ΕΣΠΑ | Sofokleousin\n16:33, 30 Οκτωβρίου 2020\n«Όλοι οι διαθέσιμοι πόροι, τόσο του ΕΣΠΑ όσο και του Προγράμματος Δημοσίων Επενδύσεων, αξιοποιούνται στο έπακρο ακόμα και με υπερδέσμευση, έτσι ώστε όχι μόνο να αντιμετωπίζονται οι ανάγκες της μέρας ή της εβδομάδας των επιχειρήσεων, αλλά να υπάρχει προετοιμασία με το βλέμμα στο μέλλον για την ανάκαμψη που όλοι περιμένουμε να έρθει», ανέφερε η πολιτική ηγεσία του υπουργείου Ανάπτυξης και Επενδύσεων, κατά τη συζήτηση που έγινε νωρίτερα στην ολομέλεια, με πρωτοβουλία του ΣΥΡΙΖΑ, για την αξιοποίηση των πόρων του ΕΣΠΑ στην αντιμετώπιση της πανδημίας και των συνεπειών της.\nΟ υπουργός Ανάπτυξης και Επενδύσεων επικαλέστηκε τα στοιχεία της Κομισιόν, που δείχνουν, όπως τόνισε, ότι η Ελλάδα κατετάγη 2η σε όλες τις χώρες της ΕΕ, ως προς το μέγεθος και ως προς την ταχύτητα απορρόφησης των ευρωπαϊκών πόρων του ΕΣΠΑ. Υπογράμμισε δε, ότι το πρόγραμμα εγγυοδοσίας που ξεκίνησε το υπουργείο Ανάπτυξης και Επενδύσεων είναι το πρώτο αντίστοιχο πρόγραμμα που μπήκε σε λειτουργία σε όλη την ΕΕ και η αρμόδια επίτροπος ανέφερε, σε πρόσφατη επικοινωνία της με τον κ. Γεωργιάδη και τον κ. Σταϊκούρα, ότι η Ελλάδα είναι παράδειγμα προς μίμηση έναντι των άλλων ευρωπαϊκών χωρών, για τον τρόπο που αξιοποιούνται τα κονδύλια του ΕΣΠΑ. Επίσης, ο 'Αδωνις Γεωργιάδης αναφέρθηκε σε στοιχεία της Eurostat, σύμφωνα με τα οποία η Ελλάδα είχε τις λιγότερες απώλειες θέσεων εργασίας, λόγω του lock down.\nΑναφορικά με την αξιοποίηση του ΕΣΠΑ, ο Γιάννης Τσακίρης είπε ότι το υπουργείο προχώρησε άμεσα στην αναθεώρηση των επιχειρησιακών προγραμμάτων του ΕΣΠΑ, με ανακατανομή των διαθέσιμων πόρων. Από τις αναπροσαρμογές αυτές αξιοποιήθηκαν πόροι της τάξεως του 1,5 δισ ευρώ, «χωρίς να διαταραχθεί ο υπάρχων προγραμματισμός των επιχειρησιακών προγραμμάτων, εξασφαλίζοντας έτσι, αφενός τη βέλτιστη αξιοποίηση των πόρων και αφετέρου, την απρόσκοπτη συνέχιση των δρομολογημένων δράσεων και έργων του ΕΣΠΑ χωρίς καμία απένταξη, συμπεριλαμβανομένων και δράσεων της προηγούμενης ηγεσίας του υπουργείου Ανάπτυξης και Επενδύσεων», είπε ο κ. Τσακίρης και σημείωσε ότι δόθηκε επιπλέον η δυνατότητα στα τομεακά και περιφερειακά προγράμματα να υπερδεσμεύσουν τους διαθέσιμους πόρους των προγραμμάτων και να εντάξουν πρόσθετες δράσεις για την περαιτέρω ενίσχυση των περιφερειών. Ο υφυπουργός επικαλέστηκε στοιχεία, σύμφωνα με τα οποία, ο συνολικός προϋπολογισμός των ενταγμένων έργων στο ΕΣΠΑ σήμερα είναι 26,2 δισ. ευρώ, υπερκαλύπτοντας τους διαθέσιμους πόρους σε ποσοστό 122%. Οι συμβάσεις των ενταγμένων έργων ανέρχονται σε 18,1 δισ. ευρώ, ενώ οι δαπάνες έως σήμερα σε 9,7 δισ. ευρώ.\nΓια την καταπολέμηση των συνεπειών της πανδημίας και την ενίσχυση της οικονομίας και της κοινωνίας, ο κ. Τσακίρης είπε ότι οι βασικές δράσεις του ΕΣΠΑ είναι ύψους 6,5 δισ. ευρώ, τα οποία περιλαμβάνουν: Πακέτο δράσεων κρατικών ενισχύσεων συνολικού ύψους 4,6 δισ ευρώ, το οποίο αφορά την παροχή εγγυήσεων, την επιδότηση του επιτοκίου ενήμερων δανείων, όπως και την επιστρεπτέα προκαταβολή.\nOι βουλευτές της αξιωματικής αντιπολίτευσης κατηγόρησαν την κυβέρνηση ότι δεν αξιοποιεί το ΕΣΠΑ για την αντιμετώπιση των υγειονομικών, οικονομικών και κοινωνικών συνεπειών της πανδημίας του κορονοϊού.\nΟ Αλέξης Χαρίτσης είπε ότι «η άνευ προηγουμένου αδράνεια και η ανεπάρκεια της κυβέρνησης, καθίσταται σήμερα ακόμα πιο εξοργιστική, καθώς η Ελλάδα, για πρώτη φορά, έχει πρόσβαση σε τόσο σημαντικούς ευρωπαϊκούς πόρους», καθώς «σε συνδυασμό με την χαλάρωση των δημοσιονομικών περιορισμών και το μαξιλάρι ασφαλείας που διασφάλισε ο ΣΥΡΙΖΑ, δίνουν τη δυνατότητα για την υλοποίηση ενός ολοκληρωμένου πακέτου στήριξης της οικονομίας, της δημόσιας υγείας, της εκπαίδευσης και των μεταφορών». Επίσης κάλεσε τον υπουργό Ανάπτυξης και Επενδύσεων να μην επικαλείται την αύξηση της απορρόφησης του ΕΣΠΑ, διότι η ΕΕ έδωσε απεριόριστη ευελιξία μετά την έκρηξη της πανδημίας.\nΚατά τη διάρκεια της συζήτησης, ο Νίκος Παππάς κατήγγειλε ότι ενώ υφίστανται τραγικές ελλείψεις οδηγών στα λεωφορεία, στα υπουργικά γραφεία είναι αποσπασμένοι 15 οδηγοί, την ίδια ώρα που λεωφορεία «κάθονται» στα αμαξοστάσια. «Δεν υπάρχει κανένας προγραμματισμός για τις μεταφορές, καμία πρόνοια για ανθρώπινους πόρους και εξοπλισμό», είπε επίσης ο Νίκος Παππάς και υπογράμμισε ότι, σύμφωνα με στοιχεία του ίδιου του Οργανισμού, γίνονται «διακόσια λιγότερα δρομολόγια την ημέρα και τετρακόσιες βάρδιες λιγότερες την ημέρα, εν μέσω πανδημίας».\nH Θεανώ Φωτίου κατηγόρησε την κυβέρνηση ότι«πάγωσε» και δεν επεκτείνει τα υφιστάμενα προγράμματα του ΕΣΠΑ για την ενίσχυση της ελληνικής κοινωνίας, ότι άφησε ανεκμετάλλευτη την ευκαιρία που έδωσε το Ευρωπαϊκό Κοινοβούλιο και το Συμβούλιο να μην τηρούνται οι πάγιες προϋποθέσεις και αιρεσιμότητες του ΕΣΠΑ για τις ομάδες που κυρίως πλήττονται από την κρίση (ηλικιωμένοι, παιδιά, γυναίκες, ανάπηροι, άποροι).\nΣτην διαχείριση της περιόδου ΣΥΡΙΖΑ αναφέρθηκε ο υπουργός Ανάπτυξης και Επενδύσεων 'Αδωνις Γεωργιάδης, σημειώνοντας ότι η σημερινή κυβέρνηση είχε από την πρώτη ημέρα να αντιμετωπίσει τον κίνδυνο απώλειας πόρων του ΕΣΠΑ. «Την πρώτη μέρα που πήγα στο υπουργείο παρέλαβα επιστολή του τότε επιτρόπου Χαν, που με προειδοποιούσε ότι είναι η πρώτη φορά στην ιστορία της Ελλάδας που κινδυνεύουμε να χάσουμε χρήματα από το ΕΣΠΑ, κατηγορώντας την προηγούμενη κυβέρνηση ότι έχει μείνει εξαιρετικά πίσω στην απορρόφηση του ΕΣΠΑ», παρατήρησε ο κ. Γεωργιάδης.\nΠερίπου 20 εκατ. στους αλιείς που επλήγησαν από την πανδημία\nΣτΕ: Αποζημίωση 164.280 ευρώ στους συγγενείς μικροπωλητή που πέθανε από πτώση κλαδιού\nΑντίποινα από την ΕΕ θα ζητήσει η Γαλλία αν οι ΗΠΑ την τιμωρήσουν για τον ψηφιακό φόρο\nΜέτρα ανακούφισης για δανειολήπτες και οφειλέτες που πλήττονται από την πανδημία ζητά η ΕΕΚΕ\nΕΕ-προϋπολογισμός: Πεπεισμένος ο Σολτς για συμφωνία με την Πολωνία και την Ουγγαρία\nΣε διαβούλευση σχέδιο απόφασης για τις βιομηχανικές περιοχές και επιχειρηματικά πάρκα\nΧανιά: Ορίστηκαν 2 περίοδοι για ενδιάμεσες εκπτώσεις το 2021\nΈως 5000 ευρώ σε επιχειρηματίες της εστίασης, για θερμαντικά σώματα εξωτερικού χώρου-Το πρόγραμμα


Προηγούμενο 1 10 17 18 19 20 21 22 23 30 33 Επόμενο\nΥπσρχει μια ταση εκει γυρω στις 17 εως 25 για κατι πολυ καλο..θα το δουμε ομως ακομη ειναι νωρίς\nΚαλημέρα. Το cfs εδώ και μέρες επιμένει (πότε με 3/4, πότε με 2/4 σενάρια) για 22-24 του μήνα. Τώρα το δείχνει και το gfs. Βέβαια εδώ θα μου πείτε δε ξέρουμε τι γίνεται μετά από 3 ώρες, απλά έτσι είπα να το σχολιάσω. Το cfs έχει κάτι καλό και για μέσα Φλεβάρη (βέβαια και πέρυσι τα ίδια έλεγε και ψάχναμε τη ψυχρή εισβολή στην Τουρκία).\nΑρχικα χρονια πολλα στον Γιαννη.\nΔευτερον χασαμε μισο μετρο χιονι, αν ειχαμε γενικα αρνητικες τωρα θα μιλουσαμε για πολλα εκατοστα, δεν πειραζει..\nΕγω πιστευω 19-20 Ιανουαριου κατι θα γινει, το θεμα ειναι να εχουν καμια ψυχρη εισβολη και οι Ευρωπαιοι γιατι στο τελος του χειμωνα θα λενε οτι ημασταν η πιο ψυχρη χωρα της Ευρωπης..\nΧρόνια-χιόνια πολλά στους Γιάννηδες και Ιωάννες!\nΈχουμε μήπως καποιο λίνκιον για τα προγνωστικά μονδέλα;\nΟ καθ'εις ας στείλει το αξιοπιστότερον κατά τα πιστεύω του!\nΚαι εύχομαι το δέοντα σε όλλους μας!\nΔηλαδή.... Να ξεσκιστούμε να φτυαρίζουμε χιόνι στις αυλές μας!!!\nΤο έδειξε για 19-20\nΣχολιάστε τα 6αρια θέλω γνώμες χαχα..\nΕγώ νιώθω εκπληκτικά με τον αντικυκλωνα αρχικά.\nΧρόνια πολλά στους Γιάννηδες και τις Ιωάννες του φόρουμ!\nΠάμε γερά για 10-25 πόντους στην παραλιακή της Γλυφάδας!\nΘα χρειαστούμε μόνο -11 και -38 αλλά όπως μας δείχνει το κοντρόλ για τις 384h, γιατί όχι;\nυπερβολικος,-9 με -36 και ειμαστε κομπλε\nΑρχική Δημοσίευση από south coast Εμφάνιση μηνυμάτων\n-14 με -42 και είμαστε εντάξει\nδεν περίμενα τσάμπα 12 χρόνια για να πάρω ενα -9. θέλω -5 στη Γλυφάδα.\nΑρχική Δημοσίευση από Μεσσαπός Εμφάνιση μηνυμάτων\nΚαλησπέρα. Κοίτα στο παρακάτω το thread, έχει link και για τα μοντέλα μαζί με κάποιες βασικές οδηγίες για το πότε τρέχουν κλπ.\nΤα 2 κύρια είναι το gfs (αμερικάνικο) και το ecmwf (ευρωπαικό).\nLast edited by ampalaeo; 07-01-20, 17:11. Αιτία: added missing link\nΑπό Πέμπτη, γιατί μέχρι και αύριο θα έχει αρκετό κρύο, μπαίνουμε σε περίοδο καιρικης απραξίας με φυσιολογικές τ για την εποχη και πιθανές ενδιάμεσες light ψευτοεισβολές αλλά σαν γενική εικόνα θα έχει κρυουλακι. Η Πάρνηθα θα κρατήσει χιόνι για καιρό όσο δε φαίνονται νοτιαδες στον ορίζοντα και βροχοσυστήματα . Αχάριστοι ας μην είμαστε διότι βουνά στα δυτικά κεντρικά και βόρεια έχουν άθλια εικόνα\nΕγραψα χθες ό βραδυ ότι ο Παρνασσός στα 1950 με το ζόρι ακουμπούσε τους -10 δείγμα του ψοφιμιου, ενώ η Πάρνηθα από το μεσημέρι μέχρι και αργά το βράδυ τσίμπησε ένα ολόκληρο βαθμό προς τα πάνω. Με βορειοανατολικό , και ψύχος της πλάκας σε 500 και 850 είναι αδύνατον να χιονίσει ποτέ χαμηλά Αττική. Ελπίζαμε όλοι στο ευρωπαϊκό που έβγαζε βόρειο βορειοδυτικο και την σύγκλιση πάνω μας. Μας αρκούσε με μαιστρο και δυναμικό αίτιο ένα -6 στα 850 για να πέσει χιόνι ακόμα και κέντρο Αθήνας. Η δυναμική άλλωστε του μαιστρου φάνηκε στην Αττική αν θυμάμαι καλά τον Απρίλιο του 2015 όπου με ωραία 500 , δυναμικό αίτιο και -5 στα 850 χιόνιζε έως και την Κηφισιά.\nΠάμε για άλλα . Μεγάλος κερδισμένος του νομού για ακόμη μια φορά τα Βίλλια τα οποία δε συγκρίνονται με καμία άλλη επαρκώς κατοικισιμη περιοχή του νομού.\nΟι μετεωρολόγοι καλά τα έλεγαν με αυτά που έβλεπαν και ορθά διόρθωσαν ήδη από χθες το μεσημέρι όταν είδαν τον εκφυλισμό. Εξάλλου έχουν πρόσβαση σε καλύτερα δεδομένα από εμάς.\nΌσο για την ΕΜΥ καλό θα ήταν να κόψουν το δημοσιουπαλληλικι και τουλάχιστον να βάζουν σωστά στο nowcast τα δεδομένα στους χάρτες στην αρχική σελίδα και όχι να μας κοτσαρουν τα δεδομένα του cosmo ο κόσμος να χαλάσει.\nΣας ευχαριστώ πολύ ampalaeo και diko!


Τα παιδάκια θέλουν η µανούλα τους να βρίσκεται συνέχεια κοντά τους.\nΠόσες και πόσες φορές δεν της λένε λυπηµένα: "Μαµά, µην πας στη δουλειά!"\nκαι τη Μαργαρίτα...\nΔιαβάστε περισσότερα για ΜΑΜΑ ΜΗΝ ΠΑΣ ΣΤΗ ΔΟΥΛΕΙΑ\n12 μήνες του χρόνου για να συμμετέχεις, να μιλάς, να κινείσαι, να δημιουργείς και ν' ανακαλύπτεις τα πάντα παίζοντας!\n1001 δραστηριότητες που ακολουθούν όσα μαθαίνεις στο Νηπιαγωγείο και οργανώνονται γύρω από πέντε θεματικούς άξονες:\n-Αθλήματα και ομαδικά παιχνίδια\n-Δημιουργικότητα και πέντε αισθήσεις\n-Ανακάλυψη του κόσμου\nΔιαβάστε περισσότερα για 1001 ΔΡΑΣΤΗΡΙΟΤΗΤΕΣ ΓΙΑ ΤΟ ΝΗΠΙΑΓΩΓΕΙΟ\nΗ ΣΦΑΓΗ ΤΩΝ ΕΝΤΟΜΩΝ\n«Εγεννήθη ημίν συγγραφεύς; Νομίζω πως μπορώ ν' αποτολμήσω αυτή τη σοβαρή διαπίστωση μετά την ανάγνωση του μυθιστορήματος του Σίγμα. Είχαμε καιρό να διαβάσουμε έναν τόσο έντεχνο λόγο με τόσο διεισδυτική γνώση της ελληνικής πραγματικότητας και της ανθρώπινης ψυχολογίας, που να μπορεί να εκφράζει με άψογο γλωσσικό όργανο και τόσο λεπτό χιούμορ, που αγγίζει συχνά τα όρια της πιο καυστικής αλλά ποτέ χυδαίας σάτιρας.\nΔιαβάστε περισσότερα για Η ΣΦΑΓΗ ΤΩΝ ΕΝΤΟΜΩΝ\nΣΤΗ ΜΑΧΗ ΤΩΝ ΘΕΡΜΟΠΥΛΩΝ [ΙΣΤΟΡΙΚΑ ΕΙΚΟΝΟΓΡΑΦΗΜΕΝΑ] ΖΗΣΕ ΜΙΑ ΕΠΙΚΗ ΣΤΙΓΜΗ ΤΗΣ ΙΣΤΟΡΙΑΣ ΠΑΡΕΑ ΜΕ ΤΟΥΣ ΠΡΩΤΑΓΩΝΙΣΤΕΣ\nΟ Πλείσταρχος, η Λαμπιτώ, ο Ξέρξης, η Γοργώ, ο βασιλιάς Λεωνίδας, ένα μυστηριώδες "φάντασμα", ο πάντα αισιόδοξος Διηνεκής, ο συνετός Αρτάβανος, ο πρώην βασιλιάς Δημάρατος, ο πρίγκιπας Υπεράνθης, ο Εφιάλτης, ο Υδάρνης και οι άφθαρτοι Αθάνατοι, ο "δειλός" Αριστόδημος και ο γενναίος Αλφεός, οι ανώνυμοι Κισσαίοι και Υρκάνιοι, Μήδοι και Αφρικανοί, Θηβαίοι, Πελοποννήσιοι και Λοκροί, όλοι μαζί, Έλληνες και Πέρσες, παρατρεχάμενοι και οπλίτες, ήρωες και προδότες, μεγάλοι και μικροί, άνδρες και γυναίκες αληθινοί ή φανταστικοί ξετυλίγουν τον μίτο που οδηγεί σε ένα από τα πιο θρυλικά σταυροδρόμια της ι\nΔιαβάστε περισσότερα για ΣΤΗ ΜΑΧΗ ΤΩΝ ΘΕΡΜΟΠΥΛΩΝ [ΙΣΤΟΡΙΚΑ ΕΙΚΟΝΟΓΡΑΦΗΜΕΝΑ] ΖΗΣΕ ΜΙΑ ΕΠΙΚΗ ΣΤΙΓΜΗ ΤΗΣ ΙΣΤΟΡΙΑΣ ΠΑΡΕΑ ΜΕ ΤΟΥΣ ΠΡΩΤΑΓΩΝΙΣΤΕΣ\nΗ ΚΑΛΛΙΟΠΗ ΚΑΙ Ο ΦΡΙΞΟΣ\nΗ Καλλιόπη δεν ειναι η Μούσα που γράφει στιχάκια ηρωικά και ο Φρίξος δεν είναι ο γνωστός καλός αδελφός.\nΤότε ποιοι είναι;\nΔιαβάστε περισσότερα για Η ΚΑΛΛΙΟΠΗ ΚΑΙ Ο ΦΡΙΞΟΣ\nΗΜΕΡΟΛΟΓΙΟ ΚΑΤΟΧΗΣ 1941-1943\nΠώς ήταν να ζεις στην κατοχική Αθήνα; Πώς ήταν να ζεις στην πρωτεύουσα ενός κράτους που για πρώτη φορά μετά τη δημιουργία του βρισκόταν κάτω από ξένη στρατιωτική κατοχή; Πώς άλλαξε η καθημερινότητα των ανθρώπων όταν βρέθηκαν μόνοι, εγκαταλελειμμένοι από την πολιτική, στρατιωτική και πνευματική τους ηγεσία, απέναντι στην τρομοκρατία των δυνάμεων κατοχής; Επτά δεκαετίες μετά, το ημερολόγιο της Ειρήνης Ζαχαρία μας δίνει την ευκαιρία να σκεφτούμε αυτή την τραγική περίοδο.\nΔιαβάστε περισσότερα για ΗΜΕΡΟΛΟΓΙΟ ΚΑΤΟΧΗΣ 1941-1943\nΦΤΙΑΧΝΟΥΜΕ ΚΤΙΡΙΑ; ΒΙΒΛΙΟ ΔΡΑΣΤΗΡΙΟΤΗΤΩΝ ΓΙΑ ΣΧΕΔΙΑ ΜΕ ΕΜΠΝΕΥΣΗ ΣΧΕΔΙΑΣΕ ΚΑΙ ΧΡΩΜΑΤΙΣΕ ΠΑΝΩ ΑΠΟ 45 ΔΡΑΣΤΗΡΙΟΤΗΤΕΣ\nΣτις σελίδες αυτού του βιβλίου δραστηριοτήτων με θέμα την αρχιτεκτονική θα δημιουργήσεις κτίρια όλων των ειδών: από απίθανα σπιτάκια για σκύλους μέχρι ουρανοξύστες στο σχήμα λαχανικών!\nΔιασκέδασε ολοκληρώνοντας το παλάτι του βασιλιά ή ζωγραφίζοντας ένα κτίριο που μοιάζει με ιστιοφόρο. Κι αν είσαι ροκ σταρ; Μπορείς να φτιάξεις τη δική σου πισίνα σε σχήμα κιθάρας!\nΔιαβάστε περισσότερα για ΦΤΙΑΧΝΟΥΜΕ ΚΤΙΡΙΑ; ΒΙΒΛΙΟ ΔΡΑΣΤΗΡΙΟΤΗΤΩΝ ΓΙΑ ΣΧΕΔΙΑ ΜΕ ΕΜΠΝΕΥΣΗ ΣΧΕΔΙΑΣΕ ΚΑΙ ΧΡΩΜΑΤΙΣΕ ΠΑΝΩ ΑΠΟ 45 ΔΡΑΣΤΗΡΙΟΤΗΤΕΣ\nΆνθρωποι που βασανίζονται εξίσου από τη μοναξιά και από τη συντροφικότητα, άνθρωποι που στέκονται αμήχανοι και αμφίθυμοι μπροστά στη ζωή όπως αυτή συντίθεται από τα αδιέξοδα των ερωτικών σχέσεων και της οικογένειας, την ανεπάρκεια του ατόμου και της κοινωνίας, τις παγίδες της μνήμης και το αναπότρεπτο του θανάτου, άνθρωποι που βιώνουν την ύπαρξη πότε με απόγνωση και πότε με απάθεια, πότε με εμπεδωμένη θλίψη και πότε με χιούμορ.\nΔιαβάστε περισσότερα για ΤΡΑΜΠΑΛΑ\nΔεν θα μπορούσα να φανταστώ καλύτερη μετάφραση του έργου του Ζορζ Φεντώ "Ψύλλοι στ' αυτιά" από αυτή του Μίνου Βολανάκη. Γι' αυτό και την αναζήτησα στο Αρχείο του Σωματείου Φίλων Μίνου Βολανάκη. Ευχαριστώ πολύ που μου δόθηκε η άδεια να τη χρησιμοποιήσω για το ανέβασμα του έργου στο ΚΘΒΕ, ένα θέατρο που αγάπησε και υπηρέτησε ο ίδιος ως Καλλιτεχνικός Διευθυντής (1974-1977 και 1986-1989). Χαίρομαι διπλά που δίνεται έτσι η αφορμή να εκδοθεί σήμερα αυτή η εξαίρετη μετάφραση και να τη χαρούν κι όλοι όσοι δεν είχαν την τύχη να την απολαύσουν στα δύο ανεβάσματα του 1984 και του 1995.\nΔιαβάστε περισσότερα για ΨΥΛΛΟΙ ΣΤ΄ ΑΥΤΙΑ


ACID MAMMOTH: "Under Acid Hoof" - ROCKWAY\nHomeΚΡΙΤΙΚΕΣACID MAMMOTH: “Under Acid Hoof”\nFebruary 13, 2020 Βασίλης Χατζηβασιλείου ΚΡΙΤΙΚΕΣ Comments Off on ACID MAMMOTH: “Under Acid Hoof”\n“Παπούτσι απ’ το ντόπο σου, κι ας είν’ και μπαλωμένο”, που λένε και στο χωριό μου. Μόνο που στην περίπτωση των Acid Mammoth θα ήταν αρβύλα. Κάτι ανάμεσα σε Dr. Martens και Wehrmacht, χρώματος μαύρου (Doom) με μωβ (Psychedelic) ραφές, και αντί για μπαλώματα θα είχε έξτρα μέταλλα, για να θυμούνται οι παλιοί και να μαθαίνουν οι νέοι. Αρκετά όμως με την ιστορικά στυλιστική αναδρομή.\nΤο “Under Acid Hoof” συνεχίζει από εκεί που σταμάτησε ο ομώνυμος πρώτος δίσκος των Αθηναίων Doomers, με τη διαφορά ότι κινείται σε πιο σκοτεινά, βαρέα και fuzzier μονοπάτια, και κάτω από δισκογραφική στέγη πλέον, η οποία δεν είναι άλλη από την Ιταλική Heavy Psych Sounds. Αυτό από μόνο του ανεβάζει τον πήχη ψηλά, καθώς και τις προσδοκίες όλων, δεδομένου ότι σαν labelmates έχουν συγκροτήματα όπως οι Brant Bjork, Nebula, Fatso Jetson, Yawning Man και μαζί με τους Nightstalker και Planet Of Zeus δημιουργούν την ελληνική παροικία.\nΤόσο εικαστικά, όσο και μουσικά, έχει γίνει ιδιαίτερα προσεγμένη δουλειά με άκρως επαγγελματική προσέγγιση από πλευράς εταιρείας και συγκροτήματος. Στο εκπληκτικό εξώφυλλο του δίσκου, που φιλοτέχνησαν τα Branca Studios, δεσπόζει το πελώριο μαμούθ, συνοδευόμενο από τέσσερις κόκκινες ρασοφορεμένες φιγούρες καθώς επελαύνουν, προϊδεάζοντάς μας για το τι πρόκειται να ακολουθήσει.\nΜουσικά, η μπάντα θα μπορούσε να χαρακτηριστεί σαν Proto-Doom, ακολουθώντας την κληρονομιά 70s συγκροτημάτων, όπως Pentagram, Budgie, Iron Claw, Jerusalem τα οποία εξέλιξαν την παραμόρφωση και την πήγαν σε άλλο επίπεδο, παρουσιάζοντας μας έναν συγχωνευμένο ήχο από “Σαμπαθικά” riff, φιλτραρισμένα μέσα από Uncle Acid και Electric Wizard (περιόδου “Witchcult Today”) fuzzy ψυχεδέλεια. Like father like son, το κιθαριστικό δίδυμο μας προσφέρει Doom ριφολογία και solos, βγαλμένα από τη μεγάλη του Iommi σχολή. Τα φωνητικά βγάζουν μια Ozzy απόχρωση, ενώ θυμίζουν σε αρκετά σημεία τον Kevin R.Starrs (Uncle Acid) και τον Christoph “Lupus” Lindemann των Kadavar. Το εναπομείναν rhythm section, με τις φοβερές μπασογραμμές και το αδυσώπητο κοπάνημα των τυμπάνων, συμπληρώνουν την εξίσωση προσφέροντας ένα εκπληκτικό Psychedelic/ Doom αποτέλεσμα πέντε κομματιών και διάρκειας 35 λεπτών.\nΤο εναρκτήριο, και πιο speedy, “Them” δημιουργεί μια vintage και occult ατμόσφαιρα και δείχνει τον δρόμο για το εννιάλεπτο “Tree Of Woe”, όπου το συγκρότημα ξεδιπλώνει το συνθετικό του ταλέντο στο να παρουσιάζει κλασσικούς Stoner/ Doom ρυθμούς, με “προοδευτικές” διαθέσεις, ενώ το “Tusks Of Doom” μεταφέρει μια επιθετική χαλαρότητα, με τα φωνητικά και τους στίχους να είναι πρώτης τάξεως. Τα “Jack The Riffer” και “Under Acid Hoof”, στα 16 και κάτι λεπτά που διαρκούν, παραθέτουν τα καλύτερα και πιο heavy riff του δίσκου, κάνοντας την ακρόαση αυτών μια ευχάριστη απόλαυση.\nAν και διανύουμε τον πρώτο μήνα του νέου έτους, το “Under Acid Hoof” έχει την δυναμική να αποτελέσει μία από τις καλύτερες εγχώριες (και μη) κυκλοφορίες. Ο δίσκος είναι bong-friendly, ενδείκνυται για οπαδούς των Black Sabbath, Sleep, Monolord, Electric Wizard, για λάτρεις του “εξαποδώ” και των απανταχού cinephile ταινιών τρόμου.


RADAR: Ο ΑΓΡΥΠΝΟΣ ΦΡΟΥΡΟΣ: ΥΠΑΡΚΤΟΣ ΑΓΡΑΜΜΑΤΟΠΛΗΚΤΟΣ ΕΛΛΗΝΙΣΜΟΣ: Με τα βιβλία ανοιχτά\nΥΠΑΡΚΤΟΣ ΑΓΡΑΜΜΑΤΟΠΛΗΚΤΟΣ ΕΛΛΗΝΙΣΜΟΣ: Με τα βιβλία ανοιχτά\nΤζάμπα χαλάσαμε τις καρδιές μας με το φετινό θέμα της Εκθεσης. Κανονικά δεν θα 'πρεπε καν να ασχοληθούμε. Τουλάχιστον όχι όσο το εκπαιδευτικό μας σύστημα παράγει Λατίνους ή αρχαίους Ελληνες. Πάρε εσύ τους αρχαίους και παίρνω εγώ τους Λατίνους που μου αρέσουν οι βαρυκόκαλοι. Δυο ώρες τη βδομάδα έρχονται σε επαφή οι μαθητές με κείμενα της Νέας Ελληνικής Γραμματείας, ενώ ο χρόνος διδασκαλίας των Αρχαίων είναι υπερδιπλάσιος. Οσο γι αυτή τη σουπιά, τα Λατινικά, μολονότι στο ωρολόγιο πρόγραμμα εμφανίζονται υποβαθμισμένα, φυλάνε καλά το μελάνι τους και περιμένουν να το αμολήσουν μαζεμένο στις Πανελλαδικές, όπου και καταλαμβάνουν τη μια θέση εκ των τεσσάρων εξεταζόμενων μαθημάτων που οδηγούν στις θεωρητικές σχολές: Εκθεση, Ιστορία, Αρχαία, Λατινικά. Μπίνγκο!\nΜην περιμένεις να τινάξεις την μπάνκα στον αέρα, την ώρα μάλιστα που ο ΣΥΡΙΖΑ θεώρησε καλό για τη γλωσσική εξέλιξη των μαθητών να τους την κόψει από τη ρίζα, βγάζοντας τα Νέα Ελληνικά από τη λίστα των εξεταζόμενων μαθημάτων. Ξαναμπίνγκο!\nΓκρινιάζουμε για τη λεξιπενία, για την πλημμελή τριβή μας με το θεωρητικό λεξιλόγιο, γιορτάζουμε την αμάθειά μας με σφηνάκια ετυμολογίας (εβίβα), δίνουμε λογοτεχνικά βραβεία που δεν τα παίρνει κανείς (αναγνώστης), στήνουμε θέατρα και τα χαλούμε. Ελα μωρέ, δεν είμαστε τόσο κακοί.\nΤα σχολικά βιβλία έχουν προ πολλού βελτιωθεί και έχουν ξεπεράσει το λίαν καλώς, αφού από τα περιεχόμενά τους περνάνε τα πάντα. Από το δημοτικό τραγούδι ίσαμε τη γενιά του '30, την πρώτη και τη δεύτερη μεταπολεμική γενιά. Δεν το λες και λίγο. Απεναντίας. Το λες πολύ και πάρα πολύ. Αλλά τι να σου κάνουν η Αναγνωστάκη κι ο Σινόπουλος όταν την τελευταία λέξη την έχει το λυσάρι, ενώ ο δάσκαλος οδηγεί την τάξη με τον αυτόματο πιλότο;\nΘα γκρινιάξω λίγο ακόμα και θα φύγω. Οταν δούλευα στο σχολείο - πες από τσαντίλα, πες από ένστικτο - έβαλα διαγώνισμα με το βιβλίο της Ιστορίας υποχρεωτικά ανοιχτό. Ηταν εκείνο το πολύπαθο του Βασίλη Κρεμμυδά. Να το ψάξουν και να εντοπίσουν με την ησυχία τους τις απαντήσεις. Ε, δεν θα το πιστέψετε:\nΠαταγώδης η αποτυχία των παιδιών και μεγαλειώδης ο παραξενισμός τους.\nΕτικέτες ΓΕΩΡΓΑΚΟΠΟΥΛΟΥ, ΚΟΙΝΩΝΙΑ, ΞΕΦΤΙΛΙΚΙΑ, ΠΑΙΔΕΙΑ, ΠΟΛΙΤΙΚΗ, ΣΥΡΙΖΑ


Η νέα στρατηγική συνεργασία του Ecali Club με το Δειπνοσοφιστήριον | Hello Magazine\nΗ ομάδα του Ecali Club εμπιστεύθηκε την οικογένεια Χριστοφιλέα και το Δειπνοσοφιστήριον για μία συνέργεια με μακροπρόθεσμο ορίζοντα και κοινό αναπτυξιακό πλάνο. Ενώνουν λοιπόν τις δυνάμεις τους με αίσθημα αφοσίωσης και αμοιβαίας εμπιστοσύνης. Οι πιο εκλεκτές γευστικές εμπειρίες του Asian menu και του BBQ House είναι η αρχή της συνεργασίας μέσω της υπηρεσίας delivery στην […]\n30 ΙΑΝΟΥΑΡΙΟΥ 21 - 18:39\nΗ ομάδα του Ecali Club εμπιστεύθηκε την οικογένεια Χριστοφιλέα και το Δειπνοσοφιστήριον για μία συνέργεια με μακροπρόθεσμο ορίζοντα και κοινό αναπτυξιακό πλάνο. Ενώνουν λοιπόν τις δυνάμεις τους με αίσθημα αφοσίωσης και αμοιβαίας εμπιστοσύνης.\nΠΕΡΙΣΣΟΤΕΡΑ ΓΙΑ DELIVERY, ECALI CLUB, ΔΕΙΠΝΟΣΟΦΙΣΤΗΡΙΟΝ CATERING\nΤο Δειπνοσοφιστήριον Catering αρωγός του «Δείπνο Αγάπης» Στρατηγική συνεργασία του Δειπνοσοφιστήριον Catering με το Ecali Club Δειπνοσοφιστήριον Catering: Η απόλυτη γαστρονομική εμπειρία Home Fine Dining από το Matsuhisa Το γευστικό party που οργάνωσε το Δειπνοσοφιστήριον catering\nΖακ Κωστόπουλος: Ξεκίνησε η δίκη – Απών ένας από τους κατηγορούμενους


ΠΑΡΑΣΚΕΥΗ 16 ΑΠΡ 2021 | 20:58\nΜε τον πληθυσμό της Ελλάδας ισοδυναμεί ο αριθμός των ανθρώπων που χάνουν κάθε χρόνο τη ζωή τους από καρκίνο, ενώ κατά τα τελευταία χρόνια, τα νέα κρούσματα και οι θάνατοι εμφανίζουν συνεχή αύξηση.\nΣύμφωνα με την Ελληνική Εταιρία Χειρουργικής Ογκολογίας, (ΕΕΧΟ), «το 2012 καταγράφηκαν παγκοσμίως 14,1 εκατομμύρια νέα κρούσματα, το 2018 υπολογίζονται σε 18 εκατομμύρια και εκτιμάται ότι το 2025 θα φθάσουν στα 19,3 εκατομμύρια. Οι θάνατοι από καρκίνο παγκοσμίως πλησιάζουν τα 10 εκατομμύρια ετησίως.\nΣύμφωνα με τον πρόεδρο της Ελληνικής Εταιρείας Χειρουργικής Ογκολογίας, Ιωάννη Καραϊτιανό, πρέπει να δοθεί ιδιαίτερη σημασία στην έγκαιρη διάγνωση, αλλά «δυστυχώς στη χώρα μας διατίθεται πολύ μικρό ποσοστό (0,5%) της συνολικής δαπάνης για αντιμετώπιση του καρκίνου».\nΠερισσότερο από το 1/3 των καρκίνων θα μπορούσε να προληφθεί με την ενημέρωση του κοινού και τη συνακόλουθη λήψη μέτρων για την υιοθέτηση κανόνων υγιεινής, διαβίωσης και διατροφής, όπως η διακοπή του καπνίσματος, η αποφυγή του αλκοόλ, η αποφυγή ανθυγιεινών τροφίμων και ποτών και κυρίως της ζάχαρης, με επακόλουθο την ελάττωση της επίπτωσης της παχυσαρκίας και τέλος με την καθημερινή σωματική άσκηση».\n#tags Καρκίνος Καρκίνος του πνεύμονα Καρκινοπαθείς\n28-30 Αυγούστου 2020-445η-447η ΗΜΕΡΕΣ του Ημερολογίου


ΣΚΕΦΤΟΜΑΣΤΕ ΕΛΛΗΝΙΚΑ: Η Ελλάδα που αντιστέκεται: Ματωμένα ράσα στα οδοφράγματα του Πισοδερίου\nΜία φωτογραφία που συγκλονίζει, τραβηγμένη πίσω από τα πρόχειρα οδοφράγματα που στήθηκαν από τους Έλληνες που διαδήλωναν στο Πισοδέρι κατά της εκχώρησης της Μακεδονίας και αντιμετωπίσθηκαν ως «εχθροί» από τις δυνάμεις ασφαλείας της κυβέρνησης. Ο πάπα Γιώργης από το Νικομηδινό, το οποίο είναι χωριό του δήμου Βόλβης...\nτης περιφερειακής ενότητας Θεσσαλονίκης στην Κεντρική Μακεδονία και βρίσκεται 39 χιλιόμετρα ανατολικά της πόλης της Θεσσαλονίκης, στην πρώτη γραμμή του αγών, όπως τόσες χιλιάδες ιερείς της Ελληνορθοδοξίας που βγήκαν στην πρώτη γραμμή του αγώνα και έδωσαν την ζωή τους για την Ελλάδα.\nΆξιος διάδοχος του Παπαφλέσσα και του Γερμανού Καραβαγγέλη ο Πάπα Γιώργης γονατίζει μαζί με το ποίμνιό του και αποφεύγει τις βομβίδες που εκτοξεύουν απευθείας κατά του πλήθους οι δυνάμεις ασφαλείας. Αλλά ούτε για ένα δευτερόλεπτο δεν υπέστειλε την Σημαία . Δείτε στο βλέμμα του την αποφασιστικότητα με την οποία δέχεται τις βολές των δυνάμεων ασφαλείας. Δίπλα του μια γυναίκα και αυτή γονατισμένη καλύπτει το πρόσωπό της για να προστατευθεί από τα καπνογόνα και τα δακρυγόνα που εκτοξεύονται εναντίον των διαδηλωτών.\nΟ παπά Γιώργης είναι η πραγματική ελληνορθόδοξη Εκκλησία.\nΧωρίς χρυσοποίκιλτα άμφια, παχυλά ταμεία και χρυσοφόρες ΜΚΟ.\nΕιρηνικός αλλά αποφασισμένος:\nstoxastis 12 Οκτωβρίου 2019 - 9:59 π.μ.\nT ι διακρίνεται στις photo ; Σημαίες γαλανόλευκες , οι δ ι ε θ ν ε ι ς N τ α β α τ ζ η δ ε ς διαμαρτύρονται ότι π ρ ο ω θ ο υ μ ε το ρατσισμό , ο ν τ α ς οι ι δ ι ο ι , οι χ ε ι ρ ο τ ε ρ ο ι ρατσιστές της Oικουμενης .


Συνδεθείτε στο ruletkalogin.ovh χρησιμοποιώντας τον λογαριασμό Steam σας\nΣημειώστε ότι το ruletkalogin.ovh δε σχετίζεται με το Steam ή την Valve\nΚάνοντας σύνδεση στο ruletkalogin.ovh μέσω Steam:\nΈνα μοναδικό αριθμητικό αναγνωριστικό θα μοιραστεί με το ruletkalogin.ovh. Μέσω αυτού, το ruletkalogin.ovh θα μπορεί να αναγνωρίσει το προφίλ κοινότητας Steam σας και να αποκτήσει πρόσβαση σε πληροφορίες σχετικά με τον λογαριασμό Steam σας ανάλογα με τις ρυθμίσεις απορρήτου προφίλ.\nΤο ruletkalogin.ovh μπορεί να αποκτήσει πρόσβαση σε κάθε πληροφορία στη σελίδα του προφίλ Steam σας που είναι ορισμένη να είναι ορατή δημόσια.


Γωνιακό προφίλ WP 20 (2m)\nΓΩΝΙΑΚΟ ΔΙΑΚΟΣΜΗΤΙΚΟ ΠΡΟΦΙΛ ΤΟΙΧΟΥ WP20 : Προστατευτικό προφίλ ακμών τοίχων από duropolymer, που παράγεται σε ορθογωνική διατομή 20 x 20 mm και μήκος 2 μέτρα.\nΕπιτοίχιο προφίλ ABC 2512 (240cm)\nΔΙΑΚΟΣΜΗΤΙΚΟ ΠΡΟΦΙΛ ΤΟΙΧΟΥ ΠΥΚΝΗΣ ΕΝΙΣΧΥΜΕΝΗΣ ΠΟΛΥΣΤΕΡΙΝΗΣ (DUROPOLYMER) ABC2512 : Παράγεται απο duropolymer σε διατομή πλάτους 25 mm, ύψους 15 mm και μήκους 2400 mm από dyropolymer.\nΕπιτοίχιο προφίλ ABC 3110 (240cm)\nΔΙΑΚΟΣΜΗΤΙΚΟ ΠΡΟΦΙΛ ΤΟΙΧΟΥ ΠΥΚΝΗΣ ΕΝΙΣΧΥΜΕΝΗΣ ΠΟΛΥΣΤΕΡΙΝΗΣ (DUROPOLYMER) ABC3110 : Παράγεται απο duropolymer σε διατομή πλάτους 31 mm, ύψους 10 mm και μήκους 2400 mm από dyropolymer.\nΕπιτοίχιο προφίλ Melissa 2m\nΔΙΑΚΟΣΜΗΤΙΚΟ ΠΡΟΦΙΛ ΤΟΙΧΟΥ ΠΥΚΝΗΣ ΕΝΙΣΧΥΜΕΝΗΣ ΠΟΛΥΣΤΕΡΙΝΗΣ (DUROPOLYMER) MELISSA (FP25) : Παράγεται σε διατομή πλάτους 25 mm, ύψους 15 mm και μήκους 2000 mm από duropolymer.\nΕπιτοίχιο προφίλ T 65 (Thea) 120cm (διαθέσιμη ποσότητα 23 τεμάχια)\nΗΜΙΚΥΚΛΙΚΟ ΔΙΑΚΟΣΜΗΤΙΚΟ ΠΡΟΦΙΛ ΤΟΙΧΟΥ (ΚΑΛΥΨΗ / ΚΑΝΑΛΙ ΚΑΛΩΔΙΩΝ) THEA (T65) : Παράγεται σε διατομή πλάτους 65 mm, ύψους 23 mm και μήκους 1200 mm από duropolymer.Χρησιμοποιείται για την επικάλυψη καλωδίων.\nΓωνιακό προφίλ WP 30 (2m)\nΓΩΝΙΑΚΟ ΔΙΑΚΟΣΜΗΤΙΚΟ ΠΡΟΦΙΛ ΤΟΙΧΟΥ WP30 : Προστατευτικό προφίλ ακμών τοίχων από duropolymer, που παράγεται σε ορθογωνική διατομή 30 x 30 mm και μήκος 2 μέτρα.\nΕπιτοίχιο προφίλ PX 146 (2m) διαθέσιμη ποσότητα 22 τεμάχια\nΔΙΑΚΟΣΜΗΤΙΚΟ ΠΡΟΦΙΛ ΤΟΙΧΟΥ ΠΥΚΝΗΣ ΕΝΙΣΧΥΜΕΝΗΣ ΠΟΛΥΣΤΕΡΙΝΗΣ (DUROPOLYMER) PX146 : Παράγεται σε διατομή πλάτους 47 mm, ύψους 8 mm και μήκους 2000 mm από dyropolymer. Είναι ανθεκτικό σε κτυπήματα και γρατζουνίσματα.\nΕπιτοίχιο προφίλ Marlene2m\nΔΙΑΚΟΣΜΗΤΙΚΟ ΠΡΟΦΙΛ ΤΟΙΧΟΥ ΠΥΚΝΗΣ ΕΝΙΣΧΥΜΕΝΗΣ ΠΟΛΥΣΤΕΡΙΝΗΣ (DUROPOLYMER) MARLENE (FP31) : Παράγεται σε διατομή πλάτους 31 mm, ύψους 10 mm και μήκους 2000 mm από duropolymer.\nΕπιτοίχιο προφίλ SX 194 (2m)\nΔΙΑΚΟΣΜΗΤΙΚΟ ΠΡΟΦΙΛ ΤΟΙΧΟΥ ΠΥΚΝΗΣ ΕΝΙΣΧΥΜΕΝΗΣ ΠΟΛΥΣΤΕΡΙΝΗΣ (DUROPOLYMER) SX194 : Παράγεται από duropolymer σε διατομή ύψους 20 mm και πλάτους 10 mm, σε τεμάχια μήκους 2.000 mm. Παραδίδεται προασταρωμένο και...\nΓωνιακό προφίλ KP 25 (2m)\n6,57 € (με Φ.Π.Α.).\nΓΩΝΙΑΚΟ ΔΙΑΚΟΣΜΗΤΙΚΟ ΠΡΟΦΙΛ ΤΟΙΧΟΥ (ΚΑΛΥΨΗ ΚΑΛΩΔΙΩΝ) KP25 : Παράγεται σε ορθογωνική διατομή πλάτους 20 mm, ύψους 25 mm και μήκους 2000 mm από duropolymer. Χρησιμοποιείται για την προστασία ηλεκτρικών καλωδίων σε...\nΕπιτοίχιο προφίλ PX 103 (2m)\nΔΙΑΚΟΣΜΗΤΙΚΟ ΠΡΟΦΙΛ ΤΟΙΧΟΥ ΠΥΚΝΗΣ ΕΝΙΣΧΥΜΕΝΗΣ ΠΟΛΥΣΤΕΡΙΝΗΣ (DUROPOLYMER) PX103 : Παράγεται απο duropolymer σε διατομή πλάτους 25 mm, ύψους 15 mm και μήκους 2000 mm από dyropolymer.\nΕπιτοίχιο προφίλ PX 116 (2m)\nΔΙΑΚΟΣΜΗΤΙΚΟ ΠΡΟΦΙΛ ΤΟΙΧΟΥ ΠΥΚΝΗΣ ΕΝΙΣΧΥΜΕΝΗΣ ΠΟΛΥΣΤΕΡΙΝΗΣ (DUROPOLYMER) PX116 : Παράγεται σε διατομή πλάτους 30 mm, ύψους 10 mm και μήκους 2000 mm από dyropolymer.


Πρωτοφανής βροχή μετεωρίτων |\nΠρωτοφανής βροχή μετεωρίτων\nΗ νέα βροχή μετεωριτών ονομαζόμενη Καμηλοπαρδ\nPαλίδες Μαΐου, είναι αποτέλεσμα αποβολής σκόνης από το αχνό περιοδικό κομήτη 209P/LINEAR. Ο κομήτης διασχίζει τακτικά την τροχιά της Γης καθώς διέρχεται από τον ήλιο κάθε πέντε χρόνια.\nΑναρτήθηκε από Μεταφυσική Πύλη στις 6:26 μ.μ.


Σινο-ινδικά σύνορα: ένα χρόνιο αγκάθι της Άπω Ανατολής | OffLine Post\nΑρχικήΔιεθνήΣινο-ινδικά σύνορα: ένα χρόνιο αγκάθι της Άπω Ανατολής\nΠηγή εικόνας: Finans Gudem\nΙνδία και Κίνα· οι δύο γίγαντες της Άπω Ανατολής οδεύουν ξανά προς τη ρήξη. Αφορμή -αυτήν τη φορά- στέκεται, κατά κύριο λόγο, η διαφιλονικούμενη ζώνη του Aksai Chin, μια περιοχή σε σημαντικό βαθμό έρημη και ακατοίκητη, σε εξαιρετικά μεγάλο υψόμετρο. Εντούτοις, δεν είναι η πρώτη φορά που οι δύο χώρες έρχονται σε σύγκρουση σχετικά με την οριοθέτηση της συνοριακής γραμμής τους: το καλοκαίρι του 1962, μεσούντος του Ψυχρού Πολέμου και στη σκιά των συνεπειών από την εισβολή της Κίνας στο Θιβέτ, το 1950, οι εχθροπραξίες εκ μέρους της τελευταίας θα αποκλιμακωθούν μόνο υπό τον φόβο αμερικανικής επέμβασης προς όφελος της Ινδίας. Αν και μ’ αυτόν τον τρόπο αποφεύχθηκε ευρύτερη αποσταθεροποίηση στην περιοχή, φαίνεται πως η υποχώρηση της Κίνας στα προ του πολέμου σύνορά της ήταν μόνο προσωρινή, καθώς η συνοριακή διαφορά μεταξύ των δύο πλευρών αποτελεί έως και σήμερα μια διαχρονική διπλωματική εκκρεμότητα, που επανεμφανίζεται με ολοένα αυξανόμενη συχνότητα, έτοιμη να πυροδοτήσει συγκρούσεις και να διαταράξει τις ήδη εύθραυστες ισορροπίες μεταξύ των ασιατικών κρατών.\nΤο ζήτημα επανήλθε στην επικαιρότητα προσφάτως, επ’ αφορμή της είδησης του θανάτου 20 Ινδών στρατιωτών από μονάδες του κινεζικού στρατού σε μάχες σώμα με σώμα, ξεπερνώντας κατά πολύ τις περιστασιακές συγκρούσεις που σημειώνονται τακτικά στη γραμμή πραγματικού ελέγχου -Line of Actual Control στη διεθνή βιβλιογραφία- μεταξύ των συνοριοφυλάκων (εντύπωση παράλληλα προκαλεί το γεγονός ότι οι δύο χώρες έχουν προχωρήσει σε αλλεπάλληλες διμερείς συμφωνίες σχετικά με τη μείωση των εχθροπραξιών στη de facto συνοριακή γραμμή). Για να πάρουμε όμως τα πράγματα από την αρχή, η Κίνα έχοντας καταρτίσει ένα αξιοπρόσεκτο οδικό δίκτυο στη δική της γραμμή των συνόρων, εκείνη που συνορεύει με την επαρχία Xinjiang, αντιτίθεται στις αντίστοιχες ενέργειες της ινδικής πλευράς, με το αιτιολογικό ότι παραβιάζεται η εδαφική της ακεραιότητα. Μεγαλύτερη ανησυχία προκαλούν τα έργα στα οποία έχει προβεί την τελευταία εικοσαετία η Ινδία κατά μήκος της συνοριακής γραμμής, τα οποία ενώνουν τις στρατιωτικές της μονάδες και επιτρέπουν στον στρατό της να ελίσσεται με εξαιρετική για την περιοχή ευκολία, ένα επίτευγμα μέχρι πρότινος αδιανόητο, λαμβανομένης υπόψη της εξαιρετικής γεωμορφολογικής ιδιαιτερότητας που χαρακτηρίζει τις διαφιλονικούμενες ζώνες. Κάτι τέτοιο δε θα μπορούσε να περάσει απαρατήρητο εκ μέρους της Κίνας, ειδικά στη σκιά των δηλώσεων του Ινδού πρωθυπουργού το περασμένο καλοκαίρι, περί κατάργησης της συνταγματικά κατοχυρωμένης ημιαυτονομίας στην περιοχή του Κασμίρ, μήλον της έριδος μεταξύ Κίνας, Πακιστάν και Ινδίας και της δημοσίευσης των αντίστοιχων χαρτών, λίγους μήνες αργότερα. Όσο κι αν η εμφάνιση της πανδημίας του κορωνοϊού υποχρέωσε προς ώρας την Κίνα να εγκαταλείψει τις σταθερά επεκτατικές βλέψεις της και να στραφεί στο εσωτερικό, εντούτοις φαίνεται πως επανέρχεται δριμύτερη πριν αλέκτορα φωνήσαι: όταν στις αρχές του περασμένου Μαΐου, εισέβαλε στην ινδική επικράτεια και κατέλαβε περίπου 100 τετραγωνικά χιλιόμετρα σε στρατηγικής σημασίας τοποθεσία -επιβλέπουσα τα προαναφερθέντα στρατιωτικά έργα της Ινδίας κατά μήκος της συνοριακής γραμμής- οι διπλωματικές επαφές των δύο χωρών εντατικοποιήθηκαν, με σκοπό την αποκλιμάκωση της κατάστασης. Αν και η διαπραγματευτική οδός φάνηκε προς στιγμήν να αποδίδει καρπούς, με την αρχική προθυμία της Κίνας να εκκενώσει τις καταληφθείσες περιοχές, εντούτοις αποδεικνύεται πως, κατά την προσφιλή της τακτική, δε σκοπεύει να τηρήσει τις υποσχέσεις της.\nΣε αυτό το ειδυλλιακό διπλωματικά τοπίο, με την κινεζική πλευρά να τηρεί αδιάλλακτη στάση και το φάντασμα των αδικοχαμένων στρατιωτών του να βαραίνει από πάνω του, ο Ινδός πρωθυπουργός, Ναρέντρα Μόντι, αντιμετωπίζει στο εσωτερικό της χώρας του ισχυρές αντιπολιτευτικές φωνές που τον κατηγορούν ότι δεν επιδεικνύει αρκετή πυγμή, ειδικά συγκρίνοντας τους λεονταρισμούς του έναντι του Πακιστάν με την αμήχανη στάση του, όταν απαιτείται να υψώσει ανάστημα απέναντι στο ολοκληρωτικό κινεζικό καθεστώς. Ο Ινδός πρωθυπουργός έχοντας επενδύσει αξιοσημείωτο πολιτικό κεφάλαιο στην εξομάλυνση των διμερών σχέσεων με την Κίνα, από τότε που ανέλαβε τα ηνία της χώρας, το 2014, έχει αρκετές φορές καταπιεί την κάμηλο σχετικά με τις μαζικές παραβιάσεις ανθρωπίνων δικαιωμάτων εκ μέρους της Κίνας στις διαχρονικά νευραλγικές περιοχές της Ταϊβάν και του Χονγκ Κονγκ, αλλά και την προκλητική επιθετικότητά της εις βάρος του έτερου πυλώνα της ασιατικής ηπείρου, της Ιαπωνίας. Όσο οι τραμπουκισμοί της κινεζικής πλευράς στρέφονται πια εις βάρος των ινδικών συμφερόντων, ο Ναρέντρα Μόντι πιέζεται από τις συνθήκες να εγκαταλείψει την τρόπον τινά «αδέσμευτη» στάση της Ινδίας στη διεθνή δικαιοπολιτική σκακιέρα, μια κληρονομιά της εποχής του Ψυχρού Πολέμου. Στον βαθμό που η ανταγωνιστικότητα μεταξύ Κίνας και Ηνωμένων Πολιτειών προσιδιάζει στην ψυχροπολεμική δυναμική, είναι εξαιρετικά αμφίβολο αν η Ινδία θα έχει την πολυτέλεια να απορρίψει την αμερικανική υποστήριξη, ενόψει του ολοένα αυξανόμενου γεωπολιτικού θράσους εκ μέρους του βόρειου γείτονά της. Αν και τα τελευταία χρόνια οι ΗΠΑ έχουν πολλάκις καταβάλει επαναλαμβανόμενες προσπάθειες να προσεγγίσουν την Ινδία ως αντίβαρο στη ραγδαία κινεζική οικονομική και στρατιωτική ανάπτυξη, η πολιτική κυκλοθυμία του ανερμάτιστου προέδρου τους ίσως να αποτελεί πηγή ανασφάλειας για την πάλαι ποτέ βρετανική αποικία: με τη δαμόκλειο σπάθη των προεδρικών εκλογών τον ερχόμενο Νοέμβριο να κρέμεται πάνω από το κεφάλι του, τη λαϊκή αγανάκτηση για τα περιστατικά αστυνομικής βίας και την ευθύνη του θανάτου εκατοντάδων χιλιάδων Αμερικανών στον βωμό της πανδημίας, ο Ντόναλντ Τραμπ επιδίδεται σε ολοένα πιο σπασμωδικές κινήσεις προκειμένου να βρει υλικό για εσωτερική κατανάλωση και να εξασφαλίσει την, προς το παρόν εξαιρετικά αβέβαιη, επανεκλογή του τον προσεχή Νοέμβριο. Υπό αυτό το πρίσμα, είναι αμφίβολο αν θα είναι πρόθυμος να αξιοποιήσει την ευκαιρία και να συναινέσει στην επέκταση του αμερικανικού υπόστεγου ασφαλείας και στην Ινδία, στην περίπτωση κλιμάκωσης της κινεζικής προκλητικότητας. Το ερώτημα είναι, θα μπορούσε μια κυβέρνηση υπό τον Τζο Μπάιντεν να εξετάσει σοβαρά μια τέτοια προοπτική;


* Επιλέξτε με προσοχή και γνώση τη μπάρα που θα χρησιμοποιήσετε!\nΑυτό ισχυρίζεται μία νέα μελέτη, η οποία δημοσιεύθηκε τον Οκτώβριο στο “Scientific Reports”. Οι ερευνητές από το Πανεπιστήμιο του Λίμερικ στην Ιρλανδία, αποφάσισαν να διερευνήσουν, εάν μία απλή εκδοχή της προπόνησης με βάρη θα μπορούσε να έχει οφέλη για τη διάθεση σε άτομα που είχαν ήδη γενικά καλή ψυχική υγεία. Για να το μάθουν, στρατολόγησαν 28 σωματικά υγιείς νεαρούς άνδρες και γυναίκες και τέσταραν τις τρέχουσες διαθέσεις τους, με ιδιαίτερη έμφαση στο εάν οι εθελοντές ένιωθαν ανήσυχοι. Όλοι οι συμμετέχοντες απάντησαν σε λεπτομερή ερωτηματολόγια άγχους.\nΣτη συνέχεια, οι επιστήμονες διαίρεσαν αυτούς τους καλά προσαρμοσμένους εθελοντές σε δύο ομάδες. Οι μισοί κλήθηκαν να συνεχίσουν την κανονική τους ζωή ως ομάδα ελέγχου. Οι άλλοι άρχισαν να προπονούνται, κάτι με το οποίο λίγοι από την ομάδα ήταν εξοικειωμένοι να κάνουν. Οι επιστήμονες είχαν επινοήσει μία χρήσιμη, απλή ρουτίνα προπόνησης γι' αυτούς, με βάση τις οδηγίες για την υγεία από τον Παγκόσμιο Οργανισμό Υγείας και το Αμερικανικό Κολέγιο Αθλητικής Ιατρικής.\nΚαι οι δύο αυτές οργανώσεις συνιστούν ενίσχυση των μυών τουλάχιστον δύο φορές την εβδομάδα, αυτό δηλαδή που κλήθηκαν να κάνουν οι εθελοντές. Έπειτα από τις αρχικές οδηγίες των ερευνητών, οι εθελοντές ανέλαβαν ένα βασικό πρόγραμμα ασκήσεων με βάρη, ΜΠΑΡΕΣ ΓΥΜΝΑΣΤΙΚΗΣ και μηχανήματα αντιστάσεων. Η εκπαίδευσή τους συνεχίστηκε για οκτώ εβδομάδες. Καθ 'όλη τη διάρκεια και οι δύο ομάδες επανέλαβαν περιοδικά τις εξετάσεις των επιπέδων άγχους τους, συμπεριλαμβανομένου και στο τέλος του πλήρους προγράμματος.\nΌπως ήταν αναμενόμενο, η ομάδα ελέγχου, ως επί το πλείστον, διατήρησε τα αρχικά χαμηλά επίπεδα άγχους. Ένιωθαν ακόμα τόσο ήρεμοι όσο οκτώ εβδομάδες πριν. Ωστόσο, η δεύτερη ομάδα, εκείνοι που έκαναν βάρη, κατέγραψαν περίπου 20% καλύτερα αποτελέσματα στις δοκιμές άγχους. Ξεκίνησαν με χαμηλά επίπεδα άγχους, αλλά μετά τις προπονήσεις ένιωθαν ακόμη λιγότερο ανήσυχοι.\nΚΑΛΥΤΕΡΑ ΒΑΡΗ, ΠΑΡΑ ΑΕΡΟΒΙΚΗ ΠΡΟΠΟΝΗΣΗ\nΑυτό το αποτέλεσμα ήταν «μεγαλύτερο από το αναμενόμενο», εξηγεί ο Brett Gordon, μεταδιδακτορικός μελετητής στο “Penn State Cancer Institute” του “Penn State College of Medicine”. Τα οφέλη για την ψυχική υγεία ήταν στην πραγματικότητα μεγαλύτερα από αυτά που παρατηρήθηκαν συχνά σε μελέτες συσχετισμού αερόβιας άσκησης και άγχους. Ωστόσο, ο Dr Gordon έσπευσε να ενημερώσει ότι τέτοιες συγκρίσεις είναι περιορισμένες, καθώς τα διάφορα πειράματα χρησιμοποιούν διαφορετικές ποσότητες άσκησης και μετρήσεις της διάθεσης. Θα πρέπει δηλαδή να είμαστε κάπως επιφυλακτικοί ως προς τα αποτελέσματα, τα οποία όμως δείχνουν από την άλλη αρκετά ξεκάθαρα.\nΚΥΡΙΑΡΧΙΑ, ΑΥΤΟΠΕΠΟΙΘΗΣΗ, ΒΕΛΤΙΩΜΕΝΗ ΔΙΑΘΕΣΗ\nΗ νέα μελέτη επίσης, δεν διερεύνησε το με ποιον τρόπο η άσκηση βαρών μπορεί να επηρεάσει το άγχος. Όμως ο Dr Gordon και οι συνάδελφοί του, υποπτεύονται ότι η σωματική και ψυχολογική τους ικανότητα βελτιώνεται αναλογικά και ταυτόχρονα. Όσοι σήκωναν βάρη, έγιναν ισχυρότεροι με την πάροδο του χρόνου και κατάφεραν να ανυψώσουν μεγαλύτερα βάρη. «Αυτό είναι εξαιρετικά πιθανό να αυξάνει τα συναισθήματα της κυριαρχίας και να προσδίδει μεγαλύτερη αυτοπεποίθηση», εξήγησε ο καθηγητής, που πρόσθεσε με ακόμα ισχυρότερα επιχειρήματα: «Καθώς οι άνθρωποι δυναμώνουν σωματικά, αισθάνονται γενικά πιο ικανοί να αντιμετωπίσουν το οτιδήποτε. Μοριακές αλλαγές που συντελούνται στους μύες και στον εγκέφαλο των ασκούμενων, συμβάλουν σε βελτιώσεις στη διάθεσή και την ψυχολογία».\nΤο εν λόγω πείραμα περιελάβανε μόνο υγιείς νέους που εκτελούσαν μία εκδοχή εκπαίδευσης. Κατά συνέπεια, τα ευρήματα δεν μπορούν να μας πουν εάν η ανύψωση βαρών διευκολύνει επίσης τον έλεγχο του στρες σε ηλικιωμένους. Ούτε μπορεί να μας πει με βεβαιότητα ποια θεραπευτική προπονητική αγωγή μπορεί να είναι αρκετή-επαρκής για την ενίσχυση της ψυχικής υγείας. Τέλος, δεν αποδεικνύει επίσης ότι... το να πηγαίνεις στο γυμναστήριο σήμερα, μπορεί να ηρεμήσει έντονα κάθε ψυχική αναταραχή που θα αισθανθείς ανά πάσα ώρα και στιγμή, καθώς οι βελτιώσεις κατά τη μελέτη εμφανίστηκαν έπειτα από εβδομάδες προπόνησης.\nΩστόσο, εάν αισθάνεστε ένταση και άγχος, όπως σχεδόν όλοι μας δηλαδή, είναι εξαιρετικά πιθανό ότι το να γίνεται πιο δυνατοί σωματικά, θα σας κάνει λίγο πιο... ζεν. Όπως δηλαδή συμβαίνει γενικότερα με κάθε τύπο άσκησης, η οποία συμβάλει στο να νικάμε ακόμα και τις κρίσεις πανικού. Άλλωστε, δεν απαιτούνται υπερβολές, υπάρχουν πολλοί τρόποι για να εξασκηθείς σε προπόνηση με ακριβό ή καθόλου εξοπλισμό. Ακόμα και από το σπίτι, ακολουθώντας τις σύγχρονες επιταγές του online training και του virtual coaching. Δοκιμάστε κοινές ασκήσεις σωματικού βάρους, όπως push-ups, situps ή squats ή παρακολουθήστε κάποιο πιο εξειδικευμένο πρόγραμμα Καλλισθενικής γυμναστικής. Ο,τι και να κάνετε, το σίγουρο είναι ότι θα βγείτε ωφελημένοι: σωματικά, συναισθηματικά, ψυχολογικά...


ΠΑΣ και Μπάρτσα μαζί για τους πρόσφυγες - Sportsioannina.gr |Το Αθλητικό Portal της Ηπείρου\nΠΑΣ και Μπάρτσα μαζί για τους πρόσφυγες\nΌλα είναι έτοιμα για το μεγάλο ραντεβού των Βετεράνων του ΠΑΣ Γιάννινα και της Μπαρτσελόνα στο “Ζωσιμάδες” (19:00) για την ενίσχυση των αναγκών των προσφύγων.\nΜε αφορμή τον αγώνα δόθηκε κοινή συνέντευξη τύπου το πρωί.\nΟ Πρόεδρος του ΠΑΣ Γιάννινα, Γιώργος Χριστοβασίλης, στον σύντομο χαιρετισμό του αναφέρθηκε ότι είναι μία μεγάλη ημέρα για την ομάδα του ΠΑΣ.\n«Θέλουμε να ευχαριστήσουμε την Μπαρτσελόνα που έκανε την τιμή να έρθει στην πόλη μας. Είναι μεγάλη τιμή για την ομάδα.\nΗ εκδήλωση γίνεται για να μπορέσουμε και εμείς μαζί με τους φιλάθλους να βοηθήσουμε τους πρόσφυγες που βρίσκονται στη χώρα μας. Και ευχόμαστε πολύ σύντομα να βρεθεί μία λύση αυτοί οι άνθρωποι να συνεχίσουν τη ζωή τους σε καλύτερο περιβάλλον.\nΟ πρόεδρος των Βετεράνων της Μπαρτσελόνα Ραμόν Αλφοσέντα, ευχαρίστησε τον κ. Χριστοβασίλη για την δυνατότητα που έδωσε στους Βετεράνους να επισκεφτούν τα Γιάννινα και παράλληλα ευχαρίστησε τον οργανισμό του ΟΗΕ για τους πρόσφυγες και την αεροπορική εταιρία χορηγό.\n«Όλοι αυτοί οι φορείς δείχνουν την αλληλεγγύη τους και θα πρέπει να τους ευχαριστήσουμε για τον σκοπό που έχουν έρθει, ξεκινώντας από την επίσκεψη σε χώρους φιλοξενίας προσφύγων», ανέφερε ο κ. Αλφοσέντα και συνέχισε: «Πριν αναχωρήσουμε από την Βαρκελώνη, ο πρόεδρος της Μπαρτσελόνα, κ. Μπαρτομέου, εξέφρασε την επιθυμία να προσπαθήσουμε να δώσουμε στους πρόσφυγες την πλήρη αλληλεγγύη μας, και να τους δώσουμε λίγη ελπίδα. Αν επισκεφτείτε τους χώρους φιλοξενίας των προσφύγων θα δείτε τα λυπημένα μάτια των μικρών παιδιών. Και αυτό μας έφερε ανησυχία αλλά και μας δίνει και το κίνητρο να φέρουμε ελπίδα. Είμαστε πολύ περήφανοι που επισκεπτόμαστε την Ελλάδα, γιατί είναι τιμή για εμάς να βρισκόμαστε με έναν λαό που έχει δείξει τέτοια αλληλεγγύη στους πρόσφυγες. Γι’ αυτό θα θέλαμε να σας ευχαριστήσουμε για την στάση αυτή.\nΑυτή την ώρα που γίνεται η συνέντευξη τύπου, πραγματοποιείται ένα εργαστήριο ποδοσφαίρου (στο ΠΕΑΚΙ) με τη συμμετοχή πάνω από 200 παιδιών προσφύγων.\nΠροσπαθούμε με τα εργαστήρια αυτά να μεταδώσουμε στα παιδιά αυτά τις αξίες όπως η αλληλεγγύη και η ενότητα. Μετά θα ακολουθήσει γεύμα αλληλεγγύης με πάνω από 400 παιδιά και ενήλικες.\nΕπίσης μες αφορμή το ταξίδι θα θέλαμε να βοηθήσουμε τον σκοπό μας που είναι η εξεύρεση πόρων για την ενίσχυση των προσφύγων στην περιοχή που επισκεφτήκαμε».\nΚλείνοντας ο πρόεδρος των βετεράνων της Μπαρτσελόνα, εξέφρασε την ελπίδα του ότι θα υπάρξει και στο μέλλον μία ανάλογη επίσκεψη γιατί θέλουμε να συνεχίσουμε να μεταδίδουμε τέτοιες αξίες.\nΟ Αρούνα Μπαμπαγκίτα μίλησε για τα συναισθήματα του που θα συμμετάσχει σε έναν φιλανθρωπικό αγώνα για τους πρόσφυγες και είπε χαρακτηριστικά: «Θα ήθελα να ευχαριστήσω τον πρόεδρο, την ομάδα και την Ύπατη Αρμοστεία που μου έδωσαν την ευκαιρία να έρθω εδώ. Το πρωί είχαμε την ευκαιρία να είμαστε σε έναν χώρο φιλοξενίας προσφύγων. Είδα αντίστοιχες σκηνές που έχω δει και στη χώρα καταγωγής μου που επίσης φιλοξενεί πρόσφυγες. Ήταν μία σημαντική εμπειρία που είδαμε τα παιδιά αυτά και τα πρόσωπα τους. Τα συναισθήματα τους. Θέλω να μοιραστώ μαζί σας ότι αυτά τα παιδιά έχουν και δύναμη και αυτοπεποίθηση και αυτό το μήνυμα θέλουμε να μεταφέρουμε».\nΟ Μάρκο Μπόνο ως επικεφαλής της Ύπατης Αρμοστείας του ΟΗΕ για τους πρόσφυγες στα Γιάννινα, ευχαρίστησε αρχικά τις ομάδες για αυτή την φανταστική ημέρα όπως είπε και ευχαρίστησε τον Δήμο Ιωαννιτών για την μεγάλη βοήθεια και τη στήριξη που προσφέρει.\nΑναφέρθηκε επίσης στη μεγάλη αλληλεγγύη που επέδειξαν οι Έλληνες.\nΠαράλληλα αναφέρθηκε στις δυσκολίες που υπάρχουν με τις καιρικές συνθήκες και θα γίνει προσπάθεια οι πρόσφυγες να μεταφερθούν σε προκατασκευασμένα σπίτια αντί για τις σκηνές. Επίσης ενημέρωσε ότι αρχικά ο καταυλισμός στον Κατσικά είχε 900 πρόσφυγες και τώρα έχουν μείνει 200 καθώς έχουν μεταφερθεί σε ξενοδοχεία (ειδικά οι μονογονεϊκές οικογένειες), όπως και στην πόλη των Ιωαννίνων, και δεν έχει δημιουργηθεί κανένα πρόβλημα, ευχαριστώντας και πάλι τον Δήμο για την βοήθεια. Τέλος ενημέρωσε ότι στην ιστοσελίδα www.withtherefugees.com, οι ποδοσφαιριστές υπέγραψαν την εκστρατεία και κάλεσε τον κόσμο να κάνει το ίδιο.\nΟ κ. Κολόκας αναφέρθηκε στο σύνθημα της Μπαρτσελόνα: «περισσότερο από ένας σύλλογος», και υπογράμμισε ότι μαζί με τον ΠΑΣ στηρίζουν την προσπάθεια σε ένα μεγάλο πρόβλημα που υπάρχει στην περιοχή, αλλά και παγκόσμια με την προσφυγική κρίση.\nΠαράλληλα ανέφερε ότι προσδοκά σε μία ευρύτερη συνεργασία με την πόλη της Βαρκελώνης που ανήκει στο ίδιο διαπολιτισμικό δίκτυο της Ευρώπης.\nΟ κ. Χαρίσης καλωσόρισε στην πόλη εκ μέρους των βετεράνων το ΠΑΣ, το μεγαλύτερο κλαμπ του πλανήτη.\nΚαι τόνισε ότι αποτελεί ιδιαίτερη τιμή και χαρά για το φιλικό ενώ ανέφερε ότι είναι σημαντικός και σκοπός του αγώνα.\nΚαι ευχήθηκε η διαμονή της Μπαρτσελόνα να είναι καλή και να έχουν να πουν τα καλύτερα με την επιστροφή τους.\nΤέλος ευχαρίστησε όσους συνέβαλαν για να διοργανωθεί ο αγώνας.


Συνεχίζονται τα αεροπορικά πλήγματα στην Υεμένη | HuffPost Greece\n28/03/2015 07:39 EET | Updated 28/03/2015 07:39 EET\nΣυνεχίζονται τα αεροπορικά πλήγματα στην Υεμένη\nΠολεμικά αεροσκάφη ενός συνασπισμού κρατών του οποίου ηγείται η Σαουδική Αραβία συνέχισαν τους βομβαρδισμούς στην Υεμένη για τρίτη συνεχή νύχτα, στοχεύοντας σιίτες αντάρτες Χούθι, καθώς προέλαυναν εντός και γύρω του λιμανιού του Άντεν, όπως αναφέρεται σε δημοσίευμα του BBC.\nΗ προέλαση των ανταρτών είχε ως αποτέλεσμα οδομαχίες με μάχες πιστές στον πρόεδρο Αμπραμπούχ Μανσούρ Χαντί, ο οποίος εγκατέλειψε το Άντεν και βρίσκεται τώρα σε συνδιάσκεψη του Αραβικού Συνδέσμου. Στο μεταξύ, ο πρώην πρόεδρος Αλί Αμπντουλάχ Σαλέχ, υποστηρικτές του οποίου μάχονται στις τάξεις των ανταρτών, έχει ζητήσει εκεχειρία – ωστόσο η Σαουδική Αραβία έχει ορκιστεί να βοηθήσει στην προστασία της κυβέρνησης Χαντί από τους αντάρτες. Σημειώνεται ότι οι Σαουδάραβες κατηγορούν το (σιιτικό) Ιράν ότι υποστηρίζει τους Χούθι. Στον συνασπισμό που πραγματοποιεί τις επιδρομές στην Υεμένη περιλαμβάνονται χώρες του Κόλπου και η Αίγυπτος.\nΟ Αμερικανός πρόεδρος Ομπάμα συζήτησε με τον Σαουδάραβα βασιλιά Σαλμάν την Παρασκευή και έδωσε διαβεβαιώσεις σχετικά με τη στήριξή του στη στρατιωτική δράση, όπως ανακοινώθηκε από τον Λευκό Οίκο. Ο Ομπάμα και ο βασιλιάς Σαλμάν συμφώνησαν στο ότι στόχος τους είναι η επίτευξη μακροπρόθεσμης σταθερότητας στην Υεμένη μέσω πολιτικής λύσης.\nΣημειώνεται ότι οι αμερικανικές ένοπλες δυνάμεις διέσωσαν δύο Σαουδάραβες πιλότους οι οποίοι εγκατέλειψαν το F-15 τους πάνω από τον Κόλπο του Άντεν, όπως ανακοινώθηκε την Παρασκευή. Η διάσωση έγινε σε διεθνή ύδατα από ελικόπτερο από το Τζιμπουτί, μετά από σαουδαραβικό αίτημα. Ως λόγος του συμβάντος αναφέρθηκε τεχνικό πρόβλημα, σύμφωνα με το σαουδαραβικό πρακτορείο ειδήσεων SPA.\nΑεροσκάφη έπληξαν μια φάλαγγα τεθωρακισμένων οχημάτων, αρμάτων και φορτηγών που κατευθύνονταν από την πόλη Σάκρα προς το Άντεν, ανέφεραν κάτοικοι της περιοχής.\nΤην Παρασκευή οι Χούτι άνοιξαν ένα νέο μέτωπο στον αγώνα τους για την ανατροπή του προέδρου Χαντί, καταλαμβάνοντας τη Σάκρα, και ετοιμάστηκαν να προωθηθούν στον Άντεν από τα ανατολικά.\nΚάτοικοι της περιοχής είπαν ότι τα αεροπλάνα βομβάρδισαν τη φάλαγγα νωρίς σήμερα το πρωί στον δρόμο που συνδέει την αλ Μουκάλα με το Άντεν.\nΤην Παρασκευή αεροσκάφη έπληξαν στόχους στην πρωτεύουσα Σαναά, καθώς και στην «έδρα» των Χούθι στα βόρεια, Σααντά. Στοχεύθηκαν αποθήκες οπλισμού και στρατιωτικές βάσεις, καθώς και κτίρια που χρησιμοποιούνται από ηγέτες κλπ των ανταρτών.\nΑπό την έναρξη της αεροπορικής εκστρατείας τουλάχιστον 39 άμαχοι, περιλαμβανομένων έξι παιδιών κάτω των 10- έχουν σκοτωθεί, όπως είπαν αξιωματούχοι του υπουργείου Υγείας της Υεμένης. Το σαουδαραβικό πολεμικό ναυτικό έχει απομακρύνει δεκάδες διπλωμάτες, κυρίως Σαουδάραβες, από το Άντεν.\n«Οι δυνάμεις του Βασιλικού Πολεμικού Ναυτικού εκτέλεσαν την επιχείρηση Τυφώνας για την απομάκρυνση δεκάδων διπλωματών, μεταξύ των οποίων και Σαουδάραβες", από το Άντεν, ανέφερε το τηλεοπτικό κανάλι Ελ-Εχμπαρίγια.\nPLUS: ΔΙΕΘΝΕΣ Υεμένη αεροπορικές επιδρομές Σαουδική Αραβία Περσικός Κόλπος κρίση στην Υεμένη Ιράν


January | 2009 | Κείμενα\nΒιογραφικό του Μπέρτολτ ΜΠΡΕΧΤ\nΤο όνομά του ταυτίστηκε με τη στρατευμένη τέχνη. Γιατί ο ίδιος στρατεύτηκε συνειδητά με την εργατική τάξη. Ο Μπρεχτ (1898 -1956), ο κομμουνιστής, ο ποιητής, ο πεζογράφος, ο δραματουργός, ο θεωρητικός, ο σκηνοθέτης, ο δάσκαλος, με το πολύμορφο έργο του, αποτέλεσε για τέσσερις σχεδόν δεκαετίες μια επαναστατική πρωτοπορία στα πολιτιστικά δρώμενα της Δυτικής Ευρώπης του 20ού αιώνα, με διεθνή απήχηση και πολύπλευρη επίδραση. Το όραμά του, όραμα «των κολασμένων της Γης» για τη νέα χωρίς εκμετάλλευση κοινωνία, αποτυπώνεται στο έργο του, ως ανάταση ζωής για το μέλλον. [Ριζοσπάστης, 25/01/2009]\nΤο «Αν οι καρχαρίες ήταν άνθρωποι», είναι η εκτενέστερη από τις 87 αφηγήσεις που αποτελούν τις «Ιστορίες του κ. Κόινερ», έργου που γράφτηκε από τον Μπέρτολτ Μπρεχτ σε διάστημα τριάντα χρόνων (1926-1956). Δημοσιεύτηκε για πρώτη φορά το 1949\nΗ τιμή της εξέγερσης στη θεατρική αγορά\n1ος Φοιτητής: Είμαστε καλλιτέχνες. Η δική μας διαμαρτυρία θα είναι πιο αποτελεσματική από τα αναρχικά ξεσπάσματα του δρόμου.\n2ος Φοιτητής: Λόγια. Αν πράγματι θέλουμε να είμαστε επαναστάτες, τώρα αμέσως πρέπει να το δείξουμε. Εχουμε χρέος να βγούμε έξω και να ενωθούμε με τους διαδηλωτές. Αυτό απαιτεί η κοινωνική κατάσταση, ο πολιτικός ξεπεσμός, το οικονομικό αδιέξοδο.\n3ος Φοιτητής: Μια στιγμή. Η δική μας διαδήλωση είναι η παράσταση. Η αλήθεια μπορεί ν’ αποκαλυφθεί κι εδώ μέσα χωρίς χυδαία βία και συνθήματα που δεν έχουν πια κανένα νόημα, δεν εκφράζουν κανέναν.\nΘα μπορούσε να είναι ο υποθετικός διάλογος που διαμείφθηκε στα παρασκήνια μεταξύ τών (ως επί το πλείστον νέων) ηθοποιών που συμμετείχαν στην παράσταση του έργου του Μπερνάρ-Μαρί Κολτές «Ρομπέρτο Τσούκο» μετά τη διακοπή της πρεμιέρας -που συνέπιπτε με τα εγκαίνια της Νέας Σκηνής του Εθνικού Θεάτρου- από ομάδα νεαρών ακτιβιστών προερχομένων από τον χώρο του θεάτρου. Η αμφίσημη ανακοίνωση με την οποία οι ηθοποιοί δικαιολόγησαν την απόφασή τους να μη συνεχίσουν την παράσταση, φαίνεται να αποτελεί σύνθεση των παραπάνω επιχειρημάτων.\nΟι τελευταίοι αποχώρησαν ύστερα από πέντε λεπτά, αφού μοίρασαν και διάβασαν τη σύντομη προκήρυξη-θέση τους, όπου μεταξύ άλλων σημείωναν: «Η βία του Ρομπέρτο Τσούκο δεν αναπαρίσταται, τη ζούμε κάθε μέρα. Για εσάς που παράγετε αυτή την παράσταση και για εσάς που την καταναλώνετε, τα λόγια του Τσούκο δεν λέγονται σε πρεμιέρες υποκρισίας, αλλά γίνονται πράξη καθημερινά στους δρόμους».\nΟ διάλογος που παρέθεσα στην αρχή, ωστόσο, προέρχεται από ένα άπαικτο στην Ελλάδα έργο του Δημήτρη Δημητριάδη με τίτλο «Η τιμή της ανταρσίας στη μαύρη αγορά» (εκδ. «Νεφέλη», 2005), συμπτωματικά και μεταφραστή του «Ρομπέρτο Τσούκο» του Εθνικού. Πρόκειται για το πρώτο θεατρικό έργο του που έγραψε στα γαλλικά όταν ζούσε στις Βρυξέλλες και το οποίο, με σκηνοθετική ελευθερία και αυτοσχεδιασμούς, ανέβασε τον Οκτώβριο του πολυτάραχου 1968 ο Πατρίς Σερό στο Παρίσι.\nΑν και υπόβαθρο του έργου του Δημητριάδη αποτελούν τα γεγονότα στην Ελλάδα με τη δολοφονία Λαμπράκη, η παράσταση του γάλλου σκηνοθέτη εμπλουτίστηκε από τα γεγονότα του γαλλικού Μάη. Και, όχι τυχαία, ηχεί εξίσου επίκαιρο σήμερα, σαράντα χρόνια μετά. Διότι, κατά περίεργο τρόπο, τα έργα όπως και οι δράσεις ή τα συνθήματα που καταγγέλλουν την «πολιτική ως μορφή εγκλήματος», για να δανειστώ την τότε έκφραση του Σερό, δεν έχουν ανάγκη νέων επικοινωνιακών τρόπων για να στείλουν τα μηνύματά τους, όπως πρόσφατα γράφτηκε σε έντυπα.\nΟι φοιτητές-ηθοποιοί του έργου θα κάνουν τελικά την παράστασή τους μπροστά στη βασίλισσα, έως ότου το πτώμα ενός δολοφονημένου από την αστυνομία ακτιβιστή μεταφερθεί πάνω στη σκηνή, παίρνοντας τη θέση ενός σκηνικά δολοφονημένου. Η πραγματικότητα τής κρατικής βίας υπερβαίνει την «επαναστατικότητα» της (κρατικά επιχορηγούμενης) θεατρικής μυθοπλασίας.\nΠολλές αντιδράσεις του σύγχρονου τύπου (και διανοουμένων) για την ταλαιπωρία ή «προσβολή» θεατών από τους ακτιβιστές, απώλεια εισιτηρίων και υπολειτουργία θεάτρων τις μέρες του Δεκεμβρίου θυμίζουν έντονα τα λόγια που απευθύνει στο θίασο η βασίλισσα του έργου του Δημητριάδη: «Ουτοπική η θέση σας. Η εποχή μας τη σταθερότητά της έχει επιτέλους βρει και την ισορροπία της, τι να την κάνουμε την εξέλιξη, την εξέγερση, την κατάλυση. Αχρείαστες. Οσα χτίστηκαν δεν γκρεμίζονται. Αυτή είναι η πραγματικότητα […] Στο παρελθόν ανήκουν οι επαναστάσεις, στην Ιστορία. Οικοδομούμε σήμερα επάνω στα θεμέλια που εμείς τοποθετήσαμε. Οι αιώνες των πυρπολισμών έχουν ενταφιαστεί». Μόνο που σε λίγο δεν την ακούει κανείς, διότι όλοι, πλέον, οι ηθοποιοί έχουν εγκαταλείψει τη σκηνή.\nΥΓ.: Ενας φίλος μού ‘δειξε μια φωτογραφία που τράβηξε στο σημείο δολοφονίας του νεαρού παιδιού. Μεταξύ των όσων σημειωμάτων είχαν τοποθετηθεί, υπήρχε ένα που αντέγραφε το τελευταίο κομμάτι από το «Πεθαίνω σαν χώρα» του Δημήτρη Δημητριάδη: «Μισώ αυτή τη χώρα. Μου έφαγε τα σπλάχνα. Γράφω σ’ εσένα γιατί μαζί ποθήσαμε να είναι γόνιμα αυτά τα σπλάχνα…».\nΟ Δ. Τσατσούλης είναι κριτικός θεάτρου, επίκ. καθηγητής σημειωτικής του θεάτρου στο Τμήμα Θεατρικών Σπουδών του Πανεπιστημίου Πατρών.\nΚΥΡΙΑΚΑΤΙΚΗ ΕΛΕΥΘΕΡΟΤΥΠΙΑ / 7 – 18/01/2009\nYou are currently viewing the archives for January, 2009 at Κείμενα.


Η Αλήθεια να Λέγεται: Ευρωπαίοι "Εταίροι" = φίδια στον κόρφο μας\nΜια συνέντευξη που παραχώρησε ο πρώην πρωθυπουργός της Ιταλίας, Μάσιμο Ντ’ Αλέμα, προκάλεσε πανικό στους δανειστές μας. Οι δηλώσεις του κ. Ντ’ Αλέμα δεν είναι τωρινές, αλλά δεν ανήκουν και στο μακρινό παρελθόν.\n«Στην πραγματικότητα, όταν λέγεται ότι εμείς πληρώνουμε τις συντάξεις των Ελλήνων - όχι, εμείς πληρώνουμε τις γερμανικές τράπεζες.


Αθώος ο Βουλγαράκης με υπογραφή Γερουλάνου! « olympia.gr\nΤα πρακτικά της εξεταστικής για τη SIEMENS. Το περιβόητο DVD Χριστοφοράκου και η αποκαλυπτική κατάθεση Βουλγαράκη για τις πιέσεις ξένων μυστικών υπηρεσιών. »\nPosted by dexiextrem on May 12, 2010\nΤο ΠΑΣΟΚ και τα ΜΜΕ προσπαθούσαν να εμπλέξουν τον Βουλγαράκη στην υπόθεση χρεώνοντάς του ότι δέχθηκε να μεταβιβαστεί στη μονή Βατοπαιδίου (σε ανταλλαγή για τη λίμνη Βισθωνίδα) έκταση του δημοσίου, 8.600 στρεμμάτων, που είχε ΔΗΘΕΝ χαρακτηριστεί σαν αρχαιολογικός χώρος. Θυμόμαστε όλοι τους παχείς τίτλους «δώρο στο Εφραίμ αρχαιολογικοί χώροι»…\nΑργότερα λοιπόν όταν το θέμα έγινε πολιτικό ο ίδιος άνθρωπος θέλησε να εμπλέξει τον Βουλγαράκη και να παρουσιάσει όλη την περιοχή (συμπεριλαμβανόμενης και της έκτασης που μεταβιβάστηκε στη Μονή Βατοπαιδίου) ως αρχαιολογικό χώρο, πράγμα που φυσικά δεν ίσχυε.\nΆνθρακες ο θησαυρός λοιπόν για το ΠΑΣΟΚ που προσπάθησε να εμπλέξει και τον Βουλγαράκη στο δήθεν σκάνδαλο…\nΥΓ. Σήμερα ο Γ. Βουλγαράκης καταθέτει για την υπόθεση της Σιμενς και σύμφωνα με πληροφορίες θα καταθέσει έγγραφο βόμβα που δείχνει τον “εκβιασμό” που υπέστη και γιατί τον κηνυγάνε…\nThis entry was posted on May 12, 2010 at 4:36 pm\tand is filed under ΕΠΙΚΑΙΡΟΤΗΤΑ. You can follow any responses to this entry through the RSS 2.0 feed. You can leave a response, or trackback from your own site.\n2 Responses to “Αθώος ο Βουλγαράκης με υπογραφή Γερουλάνου!”\nΜΙΧΑΗΛ ΚΑΙ ΒΥΡΩΝ said\nΑΣ ΜΗ ΞΕΧΝΑΜΕ ΟΤΙ ΤΟ ΝΟΜΙΜΟΝ(διαβαζεται καιαπο δεξια0 ΕΙΝΑΙ ΚΑΙ ΗΘΙΚΟΝ!!!!\nΛευτέρης ο Σαλονικιός. said\nKOΡΑΚΑΣ ΚΟΡΑΚΟΥ ΜΑΤΙ ΔΕ ΒΓΑΖΕΙ, ΓΙΑΤΙ ΚΑΠΟΤΕ ΘΑ ΚΙΝΔΥΝΕΥΣΕΙ ΚΑΙ Ο ΙΔΙΟΣ. ΟΜΩΣ ΓΙΑ ΤΟΥ ΣΤΡΑΒΟΥ ΤΟ ΔΙΚΗΟ, ΑΥΤΑ ΠΟΥ ΕΚΑΝΑΝ ΟΙ ΓΑΛΑΖΙΟΙ ΩΧΡΙΟΥΝ ΜΠΡΟΣΤΑ ΣΤΑ ΟΣΑ ΕΚΑΝΑΝ ΟΙ ΛΙΜΑΣΜΕΝΟΙ ΠΡΑΣΙΝΟΙ. ΟΛΟΙ ΜΠΗΚΑΝ ΦΤΩΧΟΜΠΙΝΕΔΕΣ ΣΤΟ……….\nΚΙΝΗΜΑ (πανάθεμα τους) ΚΑΙ ΕΚΑΝΑΝ ΑΓΩΝΑ ΔΡΟΜΟΥ ΝΑ ΤΑ ΟΙΚΟΝΟΜΗΣΟΥΝ ΓΡΗΓΟΡΑ ΚΑΙ ΠΟΛΛΑ. (όρα Ακη τού αχόρταγου)


BIO Magazine - Η Νανοτεχνολογία αποτελεσματικότερη στη θεραπεία του AIDS Δεκέμβριος 2015\nΗ Νανοτεχνολογία αποτελεσματικότερη στη θεραπεία του AIDS\nΗ λοίμωξη με τον ιό ανθρώπινης ανοσοανεπάρκειας (Human Immunodeficiency Virus Infection ή ΗΙV) οδηγεί στο σύνδρομο επίκτητης ανοσοανεπάρκειας (AIDS). Ο ιός παρεμβαίνει στο ανοσοποιητικό σύστημα του ασθενή και παρεμποδίζει τη λειτουργία του, κάνοντας τα άτομα με AIDS περισσότερο ευάλωτα σε λοιμώξεις ή όγκους, που συνήθως δεν προσβάλουν τα άτομα με υγιή ανοσοποιητικά συστήματα.\nΤο 2010, περίπου 34 εκατομμύρια άνθρωποι είχαν HIV λοίμωξη, παγκοσμίως. Από αυτούς, περίπου 16,8 εκατομμύρια είναι γυναίκες και 3,4 εκατομμύρια είναι κάτω από 15 ετών. Πάντως, τα περιστατικά θανάτων από AIDS μειώθηκαν περίπου στο μισό τα τελευταία 15 χρόνια (περίπου 1,8 εκατομμύρια θάνατοι από AIDS το 2010 παγκοσμίως, χαμηλότερα σε σχέση με τα 3,1 εκατομμύρια θανάτους του 2001).\nΕνημέρωση και θεραπεία\nΣτη μείωση των θανάτων από AIDS, έχουν συμβάλει τόσο οι ενημερωτικές καμπάνιες πρόληψης για τη χρήση του προφυλακτικού όσο και η ανάπτυξη νέων αποτελεσματικών μεθόδων διάγνωσης ή θεραπείας με αντιρετροιϊκά φάρμακα, που μπλοκάρουν τον πολλαπλασιασμό του ιού, όπως τα abacavir και lamivudine. Όμως, οι θεραπείες αυτές έχουν συχνά σοβαρές τοξικές παρενέργειες στον ασθενή, ενώ πολλές φορές ο ιός καταφέρνει και αποκτά ανθεκτικότητα στην αγωγή. Το γεγονός αυτό, κάνει απαραίτητη την ανάπτυξη νέων τεχνικών μεταφοράς των αντιρετροιϊκών φαρμάκων στα μολυσμένα κύτταρα, με ένα πιο στοχευμένο και δραστικό τρόπο.\nΝέα θεραπευτική προσέγγιση με νανογλυκοσωματίδια\nΗ ερευνητική ομάδα του Soledad Penadés, στο Institut d'Investigacions Biomediques της Βαρκελώνης, ανέπτυξε μία πρωτοποριακή μέθοδο νανοτεχνολογίας για την αποτελεσματικότερη δράση των αντιρετροιϊκών φαρμάκων ενάντια στον ιό του AIDS. Η μέθοδος αυτή χρησιμοποιεί νανοσωματίδια από χρυσό, διαμέτρου 3 nm, τα οποία περιβάλονται από μονάδες γλυκόζης. Στη συνέχεια, μερικά από τα μόρια γλυκόζης αντικαθιστώνται από τα μόρια του φαρμάκου (Εικόνα 1).\nΤα σωματίδια χρυσού έχουν δοκιμαστεί αρκετές φορές σε νανοϊατρικές μεθόδους και έχουν κριθεί ιδανικό υλικό μεταφοράς φαρμάκων, επειδή είναι χημικά αδρανή, έχουν μικρή τοξικότητα και ‘ντύνονται’ εύκολα με χρήσιμα βιομόρια. Το περίβλημα γλυκόζης κάνει το σύμπλοκο πιο εύκολα απορροφήσιμο από τα κύτταρα. Έτσι, το φάρμακο φτάνει γρηγορότερα στο στόχο του και δε συσσωρεύεται στο σώμα, προκαλώντας τοξικότητα. Ένα ακόμα πλεονέκτημα είναι το γεγονός ότι στα νανοσωματίδια μπορούν να ‘φορτωθούν’ πολλά και διαφορετικά μόρια φαρμάκου που εισέρχονται ταυτόχρονα στο μολυσμένο κύτταρο, κάνοντας πιο δραστική τη φαρμακευτική αγωγή.\nΟι ερευνητές επικύρωσαν και πειραματικά τη μέθοδο, δοκιμάζοντας τα νανογλυκοσωματίδια με abacavir και lamivudine σε κύτταρα μολυσμένα με τον HIV. Βρέθηκε ότι τα ‘φορτωμένα’ νανοσωματίδια ήταν εξίσου αποτελεσματικά στην εξόντωση του ιού με τα αποδεσμευμένα φάρμακα, στις ίδιες συγκεντρώσεις (Εικόνα 2). Θα ακολουθήσει περαιτέρω βελτίωση του συστήματος και δοκιμές σε πειραματόζωα.\nΤέτοιου είδους νέες μέθοδοι μεταφοράς φαρμάκων μας δίνουν ελπίδες για πιο ισχυρές και ασφαλείς θεραπείες στο προσεχές μέλλον. Οι νανοϊατρικές αυτές προσεγγίσεις δεν έχουν δοκιμαστεί μόνο ενάντια στον HIV, αλλά και πολλούς τύπους καρκίνου, έχοντας εξίσου ελπιδοφόρα αποτελέσματα. Για παράδειγμα, ερευνητές από το Ryerson University στο Τορόντο του Καναδά, ανέπτυξαν νανοσωματίδια που αυξάνουν την αποτελεσματικότητα της ακτινοθεραπείας, στοχεύοντας συγκεκριμένα τον πυρήνα των καρκινικών κυττάρων.\nΓενικότερα, η ταχεία πρόοδος του κλάδου της νανοτεχνολογίας υπόσχεται την ανάπτυξη μίας νέας γενιάς φαρμάκων, με υψηλή αποτελεσματικότητα, στοχευμένη δράση και χαμηλή τοξικότητα για τον ασθενή. Όμως, σίγουρα θα χρειαστούν λίγα ακόμη χρόνια δοκιμών και βελτιώσεων πριν καθιερωθεί η χρήση αυτών των προσεγγίσεων σε κλινικό επίπεδο.\n*Άρθρο του Γιώργου Ευθυμίου, διδάκτορα βιοτεχνολογίας του Πανεπιστημίου του Surrey και επιστημονικού συνεργάτη στο Τμήμα Βιολογίας του ΕΚΠΑ.\nChiodo F, Marradi M, Calvo J, Yuste E, Penadés S. Glycosystems in nanotechnology: Gold glyconanoparticles as carrier for anti-HIV prodrugs. Beilstein J Org Chem. 2014. http://www.ncbi.nlm.nih.gov/pubmed/24991287\nChithrani DB1, Yang CJ. Nuclear targeting of gold nanoparticles for improved therapeutics. Curr Top Med Chem. 2015 [Epub ahead of print]. http://www.ncbi.nlm.nih.gov/pubmed/26126911


Μπιμπίλας: Μην περιμένετε λεπτομέρειες - Ο δρόμος ανοίγει για να ερευνήσει η Δικαιοσύνη - AiginaNews - Τα Νέα της Αίγινας\nΟλοκλήρωσε την κατάθεσή του στον Εισαγγελέα ο πρόεδρος του Σωματείου Ηθοποιών Σπύρος Μπιμπίλας. «Μία φράση θα πω και τίποτα άλλο. Μην περιμένετε να σας πούμε λεπτομέρειες, ο δρόμος ανοίγει για να ερευνήσει η Δικαιοσύνη. Δεν απαντώ σε τίποτα» δήλωσε μετά το τέλος της κατάθεσής του.\nLockdown: Άνοιγμα με δόσεις – Μελετούν νέο sms για τα καταστήματα – Τι θα γίνει με την εστίαση!\nΣυγκλόνισε ο Σωτήρης Τσαφούλιας στο «Πρωινό» – Ξέσπασαν όλοι σε χειροκροτήματα!…


Αν Νομίζουμε ότι ο «Καβγάς» με την Τουρκία είναι Μόνο για το Αέριο Τότε Είμαστε Πολύ Γελασμένοι - Διαδραστικά - Διαδραστικά Αν Νομίζουμε ότι ο «Καβγάς» με την Τουρκία είναι Μόνο για το Αέριο Τότε Είμαστε Πολύ Γελασμένοι - Διαδραστικά\nΑν Νομίζουμε ότι ο «Καβγάς» με την Τουρκία είναι Μόνο για το Αέριο Τότε Είμαστε Πολύ Γελασμένοι\n[26/06/2019 - 15:28]\nΚαι ως συνήθως, όπως γίνεται σε ένα παζλ, αν δεν έχεις τα κατάλληλα κομμάτια δεν μπορείς να δεις την αρχική εικόνα που πρέπει να σχηματίσεις. Στο σκάκι πάλι, αν δεν μπορείς να υπολογίσεις την τακτική και τις προηγούμενες κινήσεις του αντιπάλου δεν μπορείς να υπολογίσεις την επόμενη κίνηση, αλλά και τον επόμενο βασικό στόχο.\nΉταν πλήρως απογοητευτικές και ίσως κωμικές (αν δεν αφορούσαν την εθνική μας αξιοπρέπεια ) οι αντιδράσεις της Ελληνικής και της Κυπριακής κυβέρνησης όταν οι δημοσιογράφοι ρωτούσαν τους αρμοδίους αν όντως οι Τούρκοι τρύπησαν την Κυπριακή ΑΟΖ (35 νμ μόλις από την Πάφο και 220 νμ από την κοντινότερη Τουρκική ακτή), όπως περιγράφει ο Παναγιώτης Παστουσέας που είναι Αντιναύαρχος ε.α. ΠΝ και Επίτιμος Υπαρχηγός ΓΕ.\nΟι Ελληνικές αρχές και ενώ το τρυπάνι είχε φθάσει στα 3000 μ., απαντούσαν «ναι, υπάρχουν κάποιες φήμες αλλά δεν ξέρουμε, ρωτήστε τους Κυπρίους», οι Κύπριοι στην ίδια ερώτηση έλεγαν «ναι, υπάρχουν φήμες αλλά δεν ξέρουμε θα πρέπει να το πει η Τουρκία», όπως πολύ χαρακτηριστικά διαβάζουμε στο liberal.gr


UZSPACE ανταλλακτικά σφράγισης σιλικόνης UZ-LIDSEAL για καπάκι παγουριού – Γκίλτσης Αντώνης Refill Center Επισκευές και πωλήσεις υπολογιστών, κινητών και εκτυπωτών. Ανακατασκευή Toner και μελάνια στην Βέροια.\nHomeΣπίτι & GadgetsΟικιακές & Προσωπικές ΣυσκευέςΟικιακός εξοπλισμόςUZSPACE ανταλλακτικά σφράγισης σιλικόνης UZ-LIDSEAL για καπάκι παγουριού\nΟικιακές & Προσωπικές Συσκευές> Οικιακός εξοπλισμός> Σπίτι & Gadgets\tSKU: UZ-LIDSEAL\nΣετ ανταλλακτικά σιλικόνης για την σφράγιση και στεγανοποίηση του παγουριού.\nΣυμβατό με όλα τα παγούρια UZSPACE.\nΚωδικός : UZ-LIDSEAL


Βρετανία: «Αποκαθηλώθηκε» το πορτρέτο της Τερέζα Μέι από την Οξφόρδη\n08/05/2018, 19:57 1\nΚατέβασαν το πορτρέτο της πρωθυπουργού της Βρετανίας για να το προστατεύσουν από διαμαρτυρίες φοιτητών – Γύρω από τη φωτογραφία της είχαν γράψει επικριτικά μηνύματα\nΣτην «αποκαθήλωση» του πορτρέτου της Τερέζα Μέι προχώρησε το Πανεπιστήμιο της Οξφόρδης, προκειμένου να το προστατεύσει από τις διαμαρτυρίες φοιτητών.\nΗ φωτογραφία της πρωθυπουργού βρισκόταν στους τοίχους του διάσημου πανεπιστημίου, ως μέρος εορτασμών για τις γυναίκες που σπούδασαν στην Οξφόρδη. Όμως, γύρω από το πορτρέτο, κάποιοι είχαν τοποθετήσει επικριτικά μηνύματα για θέματα όμως η μετανάστευση και το Brexit.\nΣύμφωνα με εκπρόσωπο του πανεπιστημίου, η απόφαση να απομακρυνθεί το πορτρέτο της Μέι «δεν έχει να κάνει με την πολιτική». Αντίθετα, η αποκαθήλωση έγινε για να το προστατεύσουν από «κυρίως χιουμοριστικά, σατιρικά μηνύματα».\nΤην προηγούμενη εβδομάδα, η κυβέρνηση Μέι υποσχέθηκε να προστατεύσει τον ελεύθερο λόγο στο πανεπιστήμιο. Πάνω από το πορτρέτο της Μέι στην Οξφόρδη κάποιος έγραψε: «Ελεύθερος χώρος- μοιραστείτε τις σκέψεις σας».\nΤο πορτρέτο βρισκόταν στη σχολή γεωγραφίας, ως μέρος μιας σειράς φωτογραφιών για «εξαιρετικές γυναίκες αποφοίτους» του τμήματος».\nΗ υστερική αριστερά δεν ανέχεται τίποτα πέρα από τις δικές της ανοησίες. Δυστυχώς η μαλθακή δεξιά έχει γίνει καρπαζοεισπράκτορας των άγριων αριστερών σε όλη τη δύση.


Κορωνοϊός: Σχεδόν 4 δισ. μάσκες έχει εξάγει η Κίνα\nΚΟΡΩΝΟΪΟΣ: ΣΧΕΔΟΝ 4 ΔΙΣ. ΜΑΣΚΕΣ ΕΧΕΙ ΕΞΑΓΕΙ Η ΚΙΝΑ από Voria.gr article https://www.voria.gr/article/koronoios-schedon-4-dis-maskes-echi-exagi-i-kina Παρά την μείωση του αριθμού των κρουσμάτων στην κινεζική επικράτεια, το Πεκίνο προέτρεψε τα εργοστάσια να αυξήσουν την παραγωγή ιατρικών εξοπλισμών. 05.04.2020 18:34\n05/04/2020, 18:34 |\nΠαρά την μείωση του αριθμού των κρουσμάτων στην κινεζική επικράτεια, το Πεκίνο προέτρεψε τα εργοστάσια να αυξήσουν την παραγωγή ιατρικών εξοπλισμών.\nΗ Κίνα έχει πουλήσει από τις αρχές Μαρτίου σχεδόν 4 δισεκατομμύρια μάσκες σε ξένες χώρες, που δίνουν μάχη κατά της πανδημίας του νέου κορωνοϊού, έγινε σήμερα γνωστό από τις κινεζικές αρχές.\nΣυνολικά, αναμεταδίδει το ΑΜΠΕ, οι εξαγωγές αυτές υπολογίζονται σε 10,2 δισεκατομμύρια γουάν (1,33 δισεκατομμύρια ευρώ).\nΑΡΝΕΙΤΑΙ ΤΙΣ ΕΥΘΥΝΕΣ Η ΔΙΕΥΘΥΝΤΡΙΑ ΙΝΣΤΙΤΟΥΤΟΥ ΙΟΛΟΓΙΑΣ ΤΗΣ ΟΥΧΑΝ\nΚΙΝΑ: ΚΑΝΕΝΑ ΝΕΟ ΚΡΟΥΣΜΑ ΓΙΑ ΠΡΩΤΗ ΦΟΡΑ ΑΠΟ ΤΗΝ ΕΜΦΑΝΙΣΗ ΤΗΣ ΠΑΝΔΗΜΙΑΣ\nΑΓΩΝΑΣ ΔΡΟΜΟΥ ΓΙΑ ΤΟ ΕΜΒΟΛΙΟ ΤΟΥ ΚΟΡΩΝΟΪΟΥ\nΚΟΡΩΝΟΪΟΣ: ΜΠΛΟΚΟ ΣΤΗ ΒΡΩΣΗ ΟΛΩΝ ΤΩΝ ΑΓΡΙΩΝ ΖΩΩΝ ΣΤΗΝ ΟΥΧΑΝ\nΤΡΑΜΠ: Η ΑΝΙΚΑΝΟΤΗΤΑ ΤΟΥ ΠΕΚΙΝΟΥ ΠΡΟΚΑΛΕΣΕ ΠΑΓΚΟΣΜΙΑ ΜΑΖΙΚΗ ΔΟΛΟΦΟΝΙΑ\nΚΙΝΑ: ΠΕΝΤΕ ΚΡΟΥΣΜΑΤΑ ΜΟΛΥΝΣΗΣ ΑΠΟ ΤΟΝ ΚΟΡΩΝΟΪΟ ΣΕ 24 ΩΡΕΣ


Κλειδώνουν και... οι «πατσαβούρες»\nΚλειδώνουν και… οι «πατσαβούρες»\nΓελάω και μόνο στη σκέψη τι θα είχε συμβεί στα τηλεοπτικά δίκτυα της χώρας μας, αν στη θέση του Κυριάκου Μητσοτάκη στην Ικαρία ήταν, ως πρωθυπουργός, ο Αλέξης Τσίπρας.\nΟι τηλε-δίκες που θα βλέπαμε θα ξεπερνούσαν εκείνη της… Νυρεμβέργης. Θυμηθείτε τι συνέβη στην απαράδεκτη ανάρτηση του Παύλου Πολλάκη και τη φωτό από το δείπνο με τους δικούς του ανθρώπους: της τηλε-κολάσεως!\nΒεβαίως ο Μητσοτάκης δεν είναι Τσίπρας. Η δική του παρουσία -σε ένα «πρόχειρο και σύντομο γεύμα», όπως είπε ο βουλευτής της Ν.Δ. Χριστόδουλος Στεφανάδης, ο οποίος φιλοξένησε τον πρωθυπουργό- προφανώς δημιουργεί σεβασμό και φόβο στον κορωνοϊό, που δεν πλησιάζει το τραπέζι και τους γύρω από αυτό ούτε στα 100 μέτρα! Θα είχε πλύνει και σχολαστικά τα χέρια του ο κ. Μητσοτάκης, οπότε ούτε γάτα ούτε ζημιά.\nΒγήκε, λοιπόν, η… υποχρέωση με ένα απλό τηλε-ρεπορτάζ και στη συνέχεια η ζωή μας πήρε τον κανονικό της ρυθμό. Δηλαδή: Το δάχτυλο τεντωμένο προς τους απαράδεκτους πολίτες που δεν καταλαβαίνουν τι θα πει «ατομική ευθύνη». Αυτούς που, αντί να δοξάζουν ολημερίς τον «Μωυσή» που τους πετάει 530 ευρώ ψίχουλα, τολμάνε κιόλας να ψελλίζουν «θέλουμε πίσω τις ζωές μας».\nΕπιστρέψαμε στην… κανονικότητα που μας έχουν επιβάλει, μόνο που κάποιοι ξεχνούν. Και η λήθη είναι κακός σύμβουλος. Στην ελληνική τηλεόραση έχει επανέλθει η γνωστή φράση «Κλείδωσαν τα μέτρα». Κάθε φορά που περιμένουμε τον Χαρδαλιά να πει το «καινούργιο ποίημα» μιας κυβέρνησης που τις μονές μέρες αποφασίζει αβγά και τις ζυγές καλάθια, γίνεται διαγωνισμός «των μέτρων που κλειδώνουν». Επειδή δεν έχουμε πάθει ομαδική αμνησία, αξίζει πραγματικά να θυμηθούμε πότε μπήκε πρώτη φορά στις ζωές μας, μέσω της τηλεοπτικής «ενημέρωσης», η περιβόητη φράση «Κλείδωσαν τα μέτρα». Ναι, σωστά σκεφτήκατε. Την εποχή των Μνημονίων. Κάθε φορά που η Μέρκελ, ο Τόμσεν, οι Βρυξέλλες, το ΔΝΤ αποφάσιζαν να κατακρεουργήσουν τους Έλληνες η… προαναγγελία της «γκιλοτίνας» ήταν η φράση «Κλείδωσαν τα μέτρα».\nΌποτε την ακούγαμε γνωρίζαμε ότι επρόκειτο για μια νέα, σύγχρονη μορφή «εκτέλεσης». Έφερνε κι άλλη ανεργία, κι άλλες κομμένες συντάξεις, κι άλλη πείνα, κι άλλες αυτοκτονίες. Τα «μέτρα που κλείδωσαν» δεν ήταν μια φράση δημοσιογραφικής αποκάλυψης, αλλά οι εικόνες Αποκάλυψης που βίωνε ο λαός μας επί σχεδόν μία δεκαετία.Τώρα μας σερβίρεται σε καινούργια τηλε-βερσιόν. «Κλείδωσαν τα μέτρα» μάς ενημερώνουν προτού εμφανιστεί ο Χαρδαλιάς να μας πει τα μαντάτα.\nΌτι η κυκλοφορία θα είναι πιο περιορισμένη και από την Κατοχή, ότι εμείς οι… άθλιοι που δεν τηρούμε τα μέτρα δεν πρόκειται να γιορτάσουμε ούτε τα Χριστούγεννα του… 2121, ότι το μόνο «ταξίδι» που μπορούμε να πάμε είναι με το μυαλό, συνοδεύοντας τον πρωθυπουργό μας «σε ένα πρόχειρο και σύντομο γεύμα» στην Ικαρία!\nΈτσι «κλειδώνουν τα σύγχρονα μέτρα», αυτά της πανδημίας. Θέλω απλά να θυμίσω σε όσους έχουν την ευθύνη -τις θέσεις αποφάσεων, προφανώς, εννοώ- των δεκτών που μπαίνουν στα σπίτια των Ελλήνων ότι εκείνα τα «μέτρα που κλείδωναν» επί Θεσμών και Μνημονίων ήταν που… ξεκλείδωσαν την οργή του κόσμου για το δικό μας σινάφι και δη την τηλεόραση. Ας το έχουν -έχουμε- υπόψη μας, διότι το δις εξαμαρτείν ουκ ανδρός σοφού.\nΓιατί κάπως έτσι στο πρόσφατο παρελθόν… κλείδωσαν και οι «πατσαβούρες». Οι οποίες, όταν απογειώνονται από τα χέρια βασανισμένων ανθρώπων, όπως είναι σήμερα οι Έλληνες στη συντριπτική πλειονότητά τους, έχουν μεγάλη ισχύ. Ακόμη και «πρόχειρες», κάνουν… κρότο!